title: Suomi 2010-luvulla

text: Suomen presidenttinä on toiminut vuodesta 2012 Sauli Niinistö. Politiikassa Perussuomalaiset on vakiinnuttanut asemansa puoluekentällä, nousten vuoden 2015 eduskuntavaaleissa toiseksi suurimmaksi puolueeksi. Samojen vaalien jälkeen RKP jäi ensimmäistä kertaa 36 vuoteen hallituksen ulkopuolelle. Vuosikymmenen politiikkaa ovat leimanneet säästöt ja maahanmuuttokeskustelu.


title: Suomi 2010-luvulla

text:
Maahanmuuttajien osuus Suomen väestöstä on kasvanut edelleen 2010-luvulla, väestön ikääntyminen jatkuu ja syntyvyys on laskenut.
Syntyvyys kääntyi Suomessa laskuun 2006. Vuonna 2010 syntyneiden määrä kääntyi laskuun.


title: Suomi 2010-luvulla

text: 2010-luvulla suomalaisen viihteen suuria ilmiöitä ovat olleet televisiosarjat "Putous" ja "Vain elämää". Musiikissa suosionsa ovat vakiinnuttaneet muun muassa Cheek ja Haloo Helsinki!.


title: Suomi 2010-luvulla

text: Suomi voitti jääkiekon MM-kultaa vuonna 2011.


title: Suomi 2010-luvulla

text: Tarja Halonen toimi tasavallan presidenttinä aina vuoteen 2012 asti. Vuoden 2012 presidentinvaaleissa Sauli Niinistö valittiin Suomen tasavallan presidentiksi kannatusluvuin 62,6 %. Vaaleissa toiseksi sijoittui Pekka Haavisto, joka oli ensimmäinen avoimesti homoseksuaali presidenttiehdokas. Vuoden 2018 presidentinvaaleissa Niinistö valittiin jatkamaan virassaan vuoteen 2024 asti.


title: Suomi 2010-luvulla

text: Eduskuntavaaleja Suomessa järjestetään 2010-luvulla kolme kappaletta:


title: Suomi 2010-luvulla

text: 2010-luvun suurimpia puolueita ovat olleet Suomen Keskusta, Kansallinen Kokoomus ja Perussuomalaiset. SDP:n kannatus on ollut merkittävästi vähäisempää kuin aiempina vuosikymmeninä, joskin Vasemmistoliitto on lisännyt kannatustaan erityisesti nuorten kaupunkilaisten keskuudessa. Vuosikymmenen aikana perustettuja uusia puolueita ovat Liberaalipuolue ja Sininen tulevaisuus.


title: Suomi 2010-luvulla

text: Kuluneen vuosikymmenen aikana Suomella on ollut viisi hallitusta. 2010-luvun pääministereitä ovat olleet Matti Vanhanen, Mari Kiviniemi, Jyrki Katainen, Alexander Stubb ja Juha Sipilä. Edelliseen vuosikymmeneen verrattuna pääministerit ja hallitukset ovat vaihtuneet varsin tiheään. Suomen 2010-luvun hallitukset olivat:


title: Suomi 2010-luvulla

text: Kuntavaaleja Suomessa järjestetään 2010-luvulla kaksi kappaletta:


title: Suomi 2010-luvulla

text: 2010-luvulla kuntien toimintaa ovat muuttaneet suunniteltu sote-uudistus sekä useat kuntaliitokset. Kuntaliitosten myötä erityisesti Kouvola, Kuopio ja Lahti ovat kasvaneet 2010-luvulla.


title: Suomi 2010-luvulla

text: Helsingissä järjestettiin 16. heinäkuuta 2018 huippukokous, jossa Yhdysvaltain presidentti Donald Trump ja Venäjän presidentti Vladimir Putin tapasivat toisensa. Niinistökin tapasi Trumpin myös kahden kesken.Läänilaitos oli siirtynyt historiaan vuoden 2009 viimeisenä päivänä. Läänien tilalle tuli seitsemän aluehallintovirastoa, jotka käsittivät yhden tai useamman maakunnan. Länsi-Suomen läänistä muodostettiin Länsi- ja Sisä-Suomen aluehallintovirasto ja Lounais-Suomen aluehallintovirasto, muutoin virastojen alueet vastasivat viimeiseksi jääneen läänijaon mukaisia läänejä.


title: Suomi 2010-luvulla

text: 1. tammikuuta 2010 perustetut aluehallintovirastot ovat:


title: Suomi 2010-luvulla

text: Entisen Oulun läänin nimeäminen Pohjois-Suomen aluehallintovirastoksi herätti keskustelua, sillä kolmannes Suomen pinta-alasta sijaitsi "Pohjois-Suomen" pohjoispuolella.


title: Suomi 2010-luvulla

text: Vuonna 2010 Suomessa oli 342 kuntaa, nykypäivään mennessä kuntien määrä on pudonnut 311:een. 2010-luvulla on siis yhteensä 31 kuntaa kadonnut kartalta. Kuntaliitosten myötä esimerkiksi Oulu, Pori ja Lohja ovat kasvattaneet pinta-alaansa.


title: Suomi 2010-luvulla

text: Suomen väkiluku on kasvanut 2010-luvulla verkkaisesti. Väkiluku oli vuoden 2010 lopussa 5 375 276, vuoden 2016 heinäkuun lopussa 5 495 830. Väestönkasvua on siis puolessa vuosikymmenessä tapahtunut vain 2,2 %.


title: Suomi 2010-luvulla

text: 2010-luvulla väestöä on kasvattanut lähinnä maahanmuutto syntyvyyden laskiessa. Suomalaisten kokonaishedelmällisyys nousi tilapäisesti 2000-luvun ensivuosikymmenen lopulla, mutta 2010-luvulle tultaessa se alkoi laskea tuntuvasti. Syntyvyys on laskenut useita vuosia peräkkäin ja vuoden 2015 lopussa syntyi vähemmän lapsia kuin kertaakaan sitten 1860-luvun nälkävuosien. Vuonna 2016 kuolleiden määrä ylitti syntyneiden määrän ensimmäistä kertaa sotavuosia lukuun ottamatta. Vielä vuonna 2009 Suomessa syntyi yli 60 000 lasta, mutta vuonna 2017 syntyi vain noin 50 000 lasta.


title: Suomi 2010-luvulla

text: Toisen maailmansodan jälkeiset suuret ikäluokat näkyivät edelleen vuosittain ylöspäin kohoavana pullistumana väestöpyramidissa, 2000-luvulla he olivat 60–75-vuotiaita.


title: Suomi 2010-luvulla

text: Kuntien välisessä muuttoliikkeessä ”Nurmijärvi-ilmiön” on todettu taittuneen 2010-luvulla, ja väestönkasvu on jälleen vilkastunut kasvukeskuksissa kehyskuntien sijaan. Väkilukuaan ovat kasvattaneet erityisesti Helsinki, Tampere, Oulu ja Espoo. Väestömäärän lasku jatkuu Itä- ja Pohjois-Suomessa.


title: Suomi 2010-luvulla

text: Pitkän ajan trendeistä jatkuivat väestön ikääntyminen ja keskimääräisen elinajanodotteen kasvu. Vuonna 2000 Suomessa syntyneiden poikien elinajanodote oli 74,1 vuotta ja tyttöjen 81,0 vuotta. Vastasyntyneen elinajanodote vuonna 2015 oli 78,5 vuotta pojilla ja 84,1 vuotta tytöillä. Keskimääräiset toteutuvat eliniät muodostunevat huomattavasti synnyinvuoden odotteita korkeammiksi, kuten aiempienkin sukupolvien.


title: Suomi 2010-luvulla

text: Suomen bruttokansantuote (BKT) on kasvanut hyvin vähän vuonna 2008 alkaneesta finanssikriisistä lähtien. Edellisellä vuosikymmenellä taloudelle tärkeä Nokia myytiin vuonna 2013 Microsoftille, minkä jälkeen Suomesta on lähtenyt ICT-alan työpaikkoja. Toisaalta peliteollisuus on kasvanut 2010-luvulla muun muassa Rovion ja Supercellin menestyksen myötä. Suomeen ovat investoineet muun muassa Google ja Yandex.


title: Suomi 2010-luvulla

text: Vuonna 2015 BKT oli ennakkotietojen mukaan 207 miljardia euroa. Käytännössä BKT on suunnilleen samalla tasolla kuin vuonna 2006.


title: Suomi 2010-luvulla

text: Suomen vaihtotase on 2010-luvulla ollut alijäämäinen johtuen viennin ongelmista ja Venäjälle langetetuista talouspakotteista.


title: Suomi 2010-luvulla

text: Työttömyysaste on kasvanut 2010-luvulla edeltävän vuosikymmenen lopun lukemista. Vuonna 2015 työttömyysaste oli 9,4%.


title: Suomi 2010-luvulla

text: Suomen valtionvelka on ollut reippaassa kasvussa 2010-luvulla. Velan määrä ylitti 100 miljardia euroa vuonna 2016. Velan määrä on lähes kaksinkertaistunut vuodesta 2009.


title: Suomi 2010-luvulla

text: Vuokrien kasvu on jatkunut 2010-luvulla erityisesti kasvukeskuksissa. Pienten yksiöiden arvo ja kysyntä kasvukeskusten keskusta-alueilla on noussut reippaasti 2010-luvulla.


title: Suomi 2010-luvulla

text: Vähittäiskaupassa näkyvimpiä tapahtumia ovat olleet Suomen Lähikaupan myyminen Keskolle sekä Anttila-tavarataloketjun konkurssi. Verkosta ostaminen on yleistynyt selvästi.


title: Suomi 2010-luvulla

text: Rikollisuus ei juurikaan ole lisääntynyt Suomessa 2010-luvulla, joskin erityisesti Internetin kautta tapahtuneet petokset ovat lisääntyneet. Henkirikokset ovat vähentyneet edellisvuosikymmeniin verrattuna.


title: Suomi 2010-luvulla

text: Seksuaalirikokset ja niistä langetetut rangaistukset ovat herättäneet runsaasti mediahuomiota ja kiivasta keskustelua 2010-luvulla. Seksuaalirikollisten tuomioita on usein pidetty liian lievinä. Kansainvälisen, seksuaalisen häirinnän vastaisen Me Too -kampanjan vaikutukset ovat näkyneet myös Suomessa.


title: Suomi 2010-luvulla

text: Helsingin huumepoliisin entinen päällikkö Jari Aarnio vangittiin marraskuussa 2013 epäiltynä törkeistä lahjus- ja virkarikoksista. Aarnion epäiltiin olleen tiiviisti mukana Trevoc-seurantalaiteyhtiön toiminnassa ja saaneen siltä runsaasti hämäriä etuuksia. Myöhemmin Aarnion hallusta löytyi suuria summia rahaa, josta suuren osan on epäilty olevan peräisin huumekaupasta. Tutkintavankeus kesti jopa kaksi vuotta, minkä jälkeen hänet laskettiin vapaalle jalalle odottamaan tuomiota. Vyyhdin oikeuskäsittely oli maaliskuuhun 2016 mennessä maksanut yli 7 miljoonaa euroa ja muodostunut Suomen historian kalleimmaksi rikosoikeudenkäynniksi.


title: Suomi 2010-luvulla

text: Trevoc-jutussa Aarnio tuomittiin syyskuussa 2016 Helsingin hovioikeudessa kolmeksi vuodeksi vankeuteen. Aarnio määrättiin pantavaksi viralta. Joulukuussa 2016 Helsingin käräjäoikeus langetti Aarniolle 10 vuoden vankeusrangaistuksen yhteensä 22 rikoksesta, muun muassa kuudesta törkeästä huumausainerikoksesta ja lukuisista törkeistä virkarikoksista. Aarnio valitti tuomiosta hovioikeuteen. Hänet päästettiin kesäkuussa 2018 vapaaksi odottamaan Helsingin hovioikeuden tuomiota, koska sen antaminen siirtyy vuoteen 2019.


title: Suomi 2010-luvulla

text: Elokuun 18. päivänä vuonna 2017 Turun keskustassa tapahtui Suomen historian ensimmäinen jihadistipohjalta tehty terroriteko, jossa marokkolainen turvapaikanhakija Abderrahman Bouanane hyökkäsi veitsellä kymmenen henkilön kimppuun. Heistä kaksi sai surmansa ja kahdeksan loukkaantui eriasteisesti. Myös Bouanane loukkaantui poliisin ammuttua häntä jalkaan. Ilmoituksensa mukaan Bouanane teki teon terroristijärjestö Isisin soturina järjestön puolesta, mutta Isis ei ottanut teosta vastuuta. Seuraavana vuonna Bouanane tuomittiin teosta elinkautiseen vankeuteen.


title: Suomi 2010-luvulla

text: 2010-luvulla VR on edelleen monopoliasemassa rautateiden henkilöliikenteessä. Kaukojunaliikenne hoidetaan yleensä InterCity- tai Pendolino-junilla; suuri osa vanhoista sinisistä pikajunavaunuista on jo romutettu. VR:n ja Venäjän rautateiden yhteinen hanke, Helsingin ja Pietarin välinen nopea Allegro-juna aloitti liikennöinnin joulukuussa 2010. Pääkaupunkiseudun lähijunaliikenteessä uudet, sveitsiläisvalmisteiset Flirt-junat ovat suurimmaksi osaksi syrjäyttäneet vanhat, Valmetin valmistamat Sm1- ja Sm2-junat. 2010-luvulle tultua lähes kaikki merkittävät rataosuudet oli jo sähköistetty. Seinäjoki-Vaasa-rata sähköistettiin 2011 ja Rovaniemi-Kemijärvi-rataosuus 2014.


title: Suomi 2010-luvulla

text: Raideliikenteen suuria projekteja 2010-luvulla ovat olleet Kehärata (2015), joka toi junayhteyden Helsinki-Vantaan lentoasemalle sekä Länsimetro (2017) eli Helsingin metron jatke Espoon Matinkylään. Myös Tampereen pikaraitiotien rakentaminen on aloitettu, mutta se saadaan käyttöön vasta ensi vuosikymmenen puolella.


title: Suomi 2010-luvulla

text: Yksityisautoilu on edelleen suosittua 2010-luvun Suomessa. Läpi vuosikymmenen eniten ensirekisteröityjä automerkkejä ovat olleet Toyota, Volkswagen ja Škoda. Suosituimpia henkilöautomalleja ovat olleet Škoda Octavia, Volkswagen Golf, Nissan Qashqai, Toyota Auris ja Toyota Avensis.


title: Suomi 2010-luvulla

text: Osuuttaan kotimaanliikenteen matkustajista ovat kasvattaneet halpabussiyhtiöt, kuten vuonna 2011 perustettu Onnibus. Hintakilpailu on lisääntynyt.


title: Suomi 2010-luvulla

text: Useissa Suomen kaupungeissa on otettu käyttöön moderni kaupunkipyöräjärjestelmä, esimerkiksi "Alepa-fillarit" Helsingissä 2016 ja "Viking Line -pyörät" Turussa 2018.


title: Suomi 2010-luvulla

text: Matkustajamäärät Suomenlahden yli Viroon ovat rikkoneet aiempia ennätyksiä. Vuonna 2016 Helsingin ja Tallinnan välisen laivaliikenteen matkustajamääräksi tilastoitiin lähes 9 miljoonaa.


title: Suomi 2010-luvulla

text: Finnair on edelleen Suomen kansallinen lentoyhtiö. Lyhyitä alueellisia lentoja sekä syöttöliikennettä Finnairille vuodesta 1998 lentänyt Finncomm Airlines myytiin osittain Finnairille sekä brittiläiselle Flybelle vuonna 2011. Vuonna 2015 yhtiö siirtyi kokonaan suomalaisomistukseen ja alkoi käyttää nimeä Nordic Regional Airlines (NORRA).


title: Suomi 2010-luvulla

text: Liikenneturvallisuus jatkoi kohenemistaan 2010-luvulla. Vuosina 2010–2017 tieliikenteessä kuoli keskimäärin noin 250 ihmistä vuodessa. Vastaavasti vuosina 2003–2008 tieliikenteessä kuoli keskimäärin hieman yli 350 ihmistä vuodessa.


title: Suomi 2010-luvulla

text: Vuosikymmenen vakavimpia liikenneonnettomuuksia ovat olleet Jämijärven lento-onnettomuus 20.4.2014, Raaseporin tasoristeysturma 26.10.2017 ja Kuopion linja-autoturma 24.8.2018.


title: Suomi 2010-luvulla

text: Digitaalisten laitteiden merkitys osana opetusta on kasvanut merkittävästi. Perinteisiä koulukirjoja käytetään vähemmän kuin ennen. Oppilaiden osallistaminen koulun toimintaan on kasvanut: kouluissa on esimerkiksi oppilaskuntia, tukioppilaita ja ympäristöraateja. Ylioppilaskirjoitukset muuttuivat vuosina 2016–2019 vaiheittain sähköisiksi.


title: Suomi 2010-luvulla

text: Vuosikymmenen ensimmäisenä päivänä aloitti toimintansa Aalto-yliopisto, kun Helsingin kauppakorkeakoulu, Taideteollinen korkeakoulu ja Teknillinen korkeakoulu yhdistyivät. Samana päivänä myös Kuopion ja Joensuun yliopistot yhdistyivät Itä-Suomen yliopistoksi.


title: Suomi 2010-luvulla

text: Pitkään peruskoulun yläluokkalaisten oppimistuloksia mittaavien PISA-tulosten kärkimaana ollut Suomi on alkanut 2010-luvulla taantua monella mittarilla niin absoluuttisesti kuin suhteessa muihin maihin. Viro on noussut Suomen ohi kaikessa paitsi lukutaidossa. Suomalaisoppilaista luku- ja laskutaidon minimitason alitti 5–6 prosenttia 2000-luvun alussa ja 12–13 prosenttia vuonna 2012. Eniten huolenaiheita on herättänyt poikien, etenkin itä- ja pohjoissuomalaisten, heikentynyt suoriutuminen ja yrittäminen. Heistä jopa joka neljäs alitti minimitason. Tytöillä taas on enemmän opiskelumotivaatiota ja uskoa tulevaisuuteen. Kaukana kotiseudulta olevan työelämän on tutkittu olevan pojille kovin vierasta.


title: Suomi 2010-luvulla

text: 2010-luvulla korkea rakentaminen on jälleen lisännyt suosiotaan. Vuosikymmenen aikana valmistuneita tornitaloja ovat muun muassa Turun Ikituuri (2011), Hotelli Torni Tampere (2014), Jyväskylän Maailmanpylväs (2014) ja Espoon Niittyhuippu (2017). Vuonna 2019 Helsingin Kalasatamaan valmistunee Suomen ensimmäinen pilvenpiirtäjä, 35-kerroksinen ja 134 metriä korkea Majakka. Vuosikymmenelle tyypillisiä ovat olleet myös puurakenteiset ja erikoisen muotoiset rakennukset, esimerkkeinä Kampin kappeli (2012), Saamelaiskulttuurikeskus Sajos (2012), Suomen luontokeskus Haltia (2013) ja Helsingin keskustakirjasto Oodi (2018). Muita merkittäviä 2010-luvulla valmistuneita rakennuksia ovat muun muassa Vantaan Pyhän Laurin kappeli (2010), Helsingin Musiikkitalo (2011), Seinäjoen uusi kaupunginkirjasto Apila (2012), Kangasala-talo (2014) sekä Helsingin Uusi lastensairaala (2018).


title: Suomi 2010-luvulla

text: Uusien kauppakeskusten nopeatahtinen rakentaminen on jatkunut 2010-luvulla: Karisma avattiin 2011, Willa, Veturi ja Matkus 2012, Kaari ja Ainoa 2013, Puuvilla ja Ideapark Oulu 2014, Valkea 2016 ja Redi 2018. Vuonna 2019 Helsingin Pasilaan valmistunee kauppakeskus Mall of Tripla. 2010-luvulla kauppakeskukset ovat yleistyneet etenkin keskisuurissa kaupungeissa ruuhka-Suomen ulkopuolella, mikä on heikentänyt keskustojen vetovoimaa.


title: Suomi 2010-luvulla

text: Uusia asuinalueita on jälleen noussut etenkin pääkaupunkiseudulle, esimerkiksi Helsingin Jätkäsaari, Kuninkaantammi ja Kalasataman keskus, Espoon Suurpelto ja Vantaan Kivistö. 2010-luvun asuintaloarkkitehtuurissa korostuu runsas ja vaihteleva värimaailma.


title: Suomi 2010-luvulla

text: Guggenheim-museon suunnittelu Helsinkiin on jatkunut 2010-luvulla, ja kaupunkibulevardeja on suunniteltu tiivistämään asumista erityisesti pääkaupunkiseudulla. Joitakin vanhahkoja, merkittäviä rakennettuja ympäristöjä on uudisrakennettu perinteisiä arvoja kunnioittaen, esimerkiksi Espoon Tapiolaa.


title: Suomi 2010-luvulla

text: 2010-luvulla erityisesti Applen iPhone-puhelimet ja Samsungin valmistamat puhelimet ovat olleet suosittuja. Etenkin vuosikymmenen alkupuoliskolla Nokia Lumia -puhelimet olivat suosittuja. Internet-yhteydet ovat nopeutuneet ja puhelinten toiminnot ovat kasvaneet. Matkapuhelimella ei enää pelkästään soiteta puheluita ja lähetetä tekstiviestejä, vaan myös käytetään internettiä, jaetaan sisältöä ja otetaan melko laadukkaitakin valokuvia. Sosiaalisen median suosio on noussut ja 2010-luvun suosittuja puhelinsovelluksia ovat muun muassa WhatsApp, Instagram, Snapchat, Airbnb ja Pokémon Go.


title: Suomi 2010-luvulla

text: Vaikka Nokia myi matkapuhelinvalmistuksen Windowsille vuonna 2014, palasi Nokia brändinä muutaman vuoden päästä puhelinmarkkinoille. Vuonna 2017 HMD Global julkaisi uusia puhelimia Nokia-nimen alla. Eräs malleista perustuu suosittuun 3310-malliin.


title: Suomi 2010-luvulla

text: Myös vuosikymmenen uutuutta, tablettitietokoneita, kuten Applen iPad ja Samsung Galaxy Tab, myytiin vilkkaasti etenkin vuosikymmenen alussa ja puolivälissä. Vuosikymmenen jälkipuoliskolla niiden myynti kuitenkin kääntyi laskuun.


title: Suomi 2010-luvulla

text: Puhelinluettelot ovat käyneet jo vanhanaikaisiksi, koska matkapuhelimet ovat suurelta osin syrjäyttäneet lankapuhelimet, ja luetteloissa on ollut vain melko harvoja matkapuhelinnumeroita. Myös internetyhteyksien laajeneminen lähes kaikkien suomalaisten käyttöön on vähentänyt puhelinluetteloiden tarvetta. Suomessa viimeiset paperiset puhelinluettelot julkaistiin vuonna 2016, ja jaettiin alkuvuodesta 2017.


title: Suomi 2010-luvulla

text: 2010-luvun Finlandia-palkitut kirjat ovat:


title: Suomi 2010-luvulla

text: 2010-luvulla kaikki Suomen televisiolähetykset ovat digitaalisia. Vuosikymmenen aikana ollaan myös siirtymässä teräväpiirtolähetyksiin, kuitenkin normaalitasoiset SD-lähetykset loppuvat vasta vuonna 2020. Vuosina 2011–2014 Ylellä oli käytössä erillinen teräväpiirtokanava Yle HD, joka esitti sekä ykkös- että kakkosverkon ohjelmistoa. Jo ennen kyseisen kanavan käyttöönottoa Yle oli lähettänyt satunnaisesti kokeiluluonteisia teräväpiirtolähetyksiä. Tammikuun lopulla 2014 Yle HD:n tilalle tuli jokaista Ylen kanavaa varten oma teräväpiirtokanava. MTV3 HD aloitti elokuussa 2011. Nelonen HD aloitti kaapelikanavana jo vuonna 2008, mutta antenniverkossa se alkoi näkyä vasta marraskuussa 2017.


title: Suomi 2010-luvulla

text: Vuoden 2013 alussa televisiomaksun korvasi Yle-vero, jonka tarkoituksena on rahoittaa Yleisradion toimintaa. Televisiomaksusta poiketen Yle-veron maksaminen on pakollista myös niille, jotka eivät katso televisiota. Alle 18-vuotiaat sekä pienituloisimmat on kuitenkin vapautettu verosta. Ahvenanmaalla Yle-veron korvaa yhä paikallinen televisiomaksu.


title: Suomi 2010-luvulla

text: 2010-luvun suosituimpia viihdeohjelmia ovat olleet muun muassa humoristisuudestaan tunnetut "Putous" ja "Posse", ajankohtaisia asioita käsittelevät satiirisarjat "YleLeaks" ja "Noin viikon uutiset" sekä musiikkiohjelmat "Vain elämää" ja "SuomiLOVE". Varsinkin Putous on ollut kausi toisensa jälkeen valtava tv-hitti, joka on parhaimmillaan kerännyt ruudun ääreen lähes 1,5 miljoonaa katsojaa ja tuonut julkisuuteen useita sketsihahmoja, kuten Marja Tyrni (2010) ja Munamies (2011). Vain elämää -sarjan jaksot ovat monella tuotantokaudella keränneet parhaimmillaan lähes miljoona katsojaa sekä tuoneet uusia hittikappaleita radioiden soittolistoille.


title: Suomi 2010-luvulla

text: 2010-luvun suosittuja keskusteluohjelmia ovat olleet muun muassa "Puoli seitsemän", "Enbuske, Veitola & Salminen" sekä jo edellisellä vuosikymmenellä aloittanut "Arto Nyberg".


title: Suomi 2010-luvulla

text: Edellisellä vuosikymmenellä ilmiöksi muodostuneiden tositelevisiosarjojen suosio jatkui 2010-luvulla. Kultainen Venla -palkinnon saaneita tositelevisio-ohjelmia ovat muun muassa "Kadonneen jäljillä", "Ensitreffit alttarilla", "Suomen huutokauppakeisari" sekä "Duudsonit tuli taloon". 2010-luvun tunnetuimpiin televisioesiintyjiin kuuluvat muun muassa Sami Hedberg, Arman Alizad, Riku Nieminen, Anni Hautala, Janne Kataja ja Jyrki Sukula. Arman Alizad käsittelee ohjelmissaan muun muassa äärimmäisissä oloissa eläviä ihmisiä ja suomalaisessa yhteiskunnassa puhuttavia aiheita. Jyrki Sukula taas tunnetaan erityisesti ruokaohjelmistaan.


title: Suomi 2010-luvulla

text: Edellisellä vuosikymmenellä aloittaneet kilpailuohjelmat "Idols" ja "Tanssii tähtien kanssa" jatkoivat suosiotaan. Vuonna 2012 Idolsin rinnalle tuli toinen suosittu laulukilpailuohjelma "The Voice of Finland". Suositut tietovisaohjelmat "Haluatko miljonääriksi?" ja "Heikoin lenkki" palasivat televisioon pitkän tauon jälkeen vuosikymmenen jälkipuoliskolla, kuten myös legendaarinen parisuhdevisailu "Napakymppi".


title: Suomi 2010-luvulla

text: Syksyllä 2013 esitetty "Julkkis Big Brother" keräsi ruudun ääreen runsaasti katsojia. Hyvin uudenlainen televisiosarja on vuonna 2015 aloittanut "Sohvaperunat", jossa näytetään televisionkatsojien reaktioita viime aikoina esitetyistä, usein mieleenpainuneista kohtauksista. Palkittu "Docventures"-sarja yhdisteli dokumenttien katselun, elokuvakerhomaiset keskustelut ja sosiaalisen median.


title: Suomi 2010-luvulla

text: 2010-luvun tunnetuimpiin suomalaisiin fiktiivisiin televisiosarjoihin kuuluvat muun muassa draamasarja "Taivaan tulet" ja sketsisarja "Siskonpeti". Erityisen suosittuja sarjoja ovat olleet esimerkiksi draamasarja "Pirunpelto" ja poliisisarja "Roba", jotka ovat parhaimmillaan kerännyt television ääreen yli miljoona katsojaa.


title: Suomi 2010-luvulla

text: Myös pitkäaikainen draama- ja saippuasarja "Salatut elämät" jatkoi vankkaa suosiotaan, joskin jonkin verran pienemmässä mittakaavassa kuin edellisellä vuosikymmenellä. Vuosikymmenen alkupuolella esitetyt rikosdraamasarja "Helppo elämä" ja rakkausdraamasarja "Klikkaa mua" on palkittu Kultaisella Venlalla, myöhempiä palkittuja draamasarjoja ovat muun muassa "Mustat lesket" ja "Koukussa".


title: Suomi 2010-luvulla

text: Internetkulttuurin kehittyminen on saanut aikaan uuden ilmiön, tubettamisen eli videoiden luomisen omaan YouTube-kanavaan. Videot ovat suosittuja erityisesti nuorison keskuudessa. Tunnetuiksi tubettajiksi ovat nousseet muun muassa Tuure Boelius, Eeddspeaks, Herbalisti, Lakko, Arttu Lindeman, Mansikkka, Mariieveronica, Mmiisas ja Soikku. Vuonna 2018 suosituin YouTube-kanava oli Duudsonien "Dudesons", toiseksi suosituin oli Angry Birds -kanava ja kolmanneksi suosituin oli TheRelaxingEnd -kanava.


title: Suomi 2010-luvulla

text: Vuodesta 2014 Helsingissä on järjestetty Tubecon-tapahtuma, jossa tubettajat tapaavat fanejaan. Tapahtuma on kerännyt kymmeniä tuhansia nuoria ja ollut vuosi vuodelta suositumpi. Tapahtuma on levinnyt myös ulkomaille. Vuoden 2018 Tubecon-tapahtuman kävijämääräksi tilastoitiin yhteensä noin 17 000.


title: Suomi 2010-luvulla

text: 2010-luku on Suomessa ollut erityisesti popin ja rapin aikakautta. Vuosikymmenen menestyneimpiin suomalaisiin kevyen musiikin esittäjiin kuuluvat muun muassa Jenni Vartiainen ja Robin. Jenni Vartiaisen albumi "Seili" (2010) on myynyt yli 150 000 kappaletta. Albumilla on esimerkiksi pitkään listojen kärkisijoilla ollut hitti "Missä muruseni on". Teinipoppari Robin teki alkuvuonna 2012 vain 13-vuotiaana läpimurtonsa kappaleellaan "Frontside Ollie", ja muun muassa kyseisen hitin sisältävä Robinin esikoisalbumi "Koodi" on myynyt lähes 120 000 kappaletta.. Niin ikään Chisun hitit saivat runsaasti radiosoittoa: muun muassa hänen itse sanoittamansa ja säveltämänsä "Kohtalon oma" (2011) on eräs vuosikymmenen menestyssävellyksistä. Haloo Helsingin singlet nousivat toinen toisensa jälkeen Suomen radiolistan kärkeen. Runsaasti radiosoittoa ovat saaneet muun muassa "Maailman toisella puolen" (2011) ja "Vapaus käteen jää" (2013). 2010-luvun poplaulajien eturiviin kuuluu myös Sanni, jonka hittejä ovat muun muassa "2080-luvulla" (2015) ja "Vahinko" (2016).


title: Suomi 2010-luvulla

text: Suomiräppäreistä esimerkiksi Cheek ja JVG ovat vakiinnuttaneet suosionsa. Cheekin kappaleista listaykkösiksi ovat nousseet esimerkiksi "Anna mä meen" (2012) ja "Timantit on ikuisia" (2013), JVG:n menestyksiä ovat taas muun muassa "Häissä" (2011) ja "Huominen on huomenna" (2014). Rapin ja hip hopin menestyjiä ovat olleet myös muun muassa Petri Nygård, Mikael Gabriel ja Teflon Brothers.


title: Suomi 2010-luvulla

text: Monen entisen yhtyeen laulaja on jatkanut menestystään soolouralla: Elonkerjuu-yhtyeestä irtautunut Lauri Tähkä jatkoi suosiotaan, vaikka ei laulanut enää edellisen vuosikymmenen tapaan pohjalaismurteella. Takavuosien huippusuosituista tyttöbändeistä irtautuneet Erin ja Vesala ovat menestyneet myös soolouralla: Erinin hiteistä on soinut tiheään radiossa muun muassa "Ei taida tietää tyttö" (2013) ja Vesalan hiteistä esimerkiksi "Älä droppaa mun tunnelmaa" (2016).


title: Suomi 2010-luvulla

text: Perinteisemmän musiikin suurimpia nimiä ovat olleet muun muassa Suvi Teräsniska ja Arttu Wiskari. Wiskarin laulut ovat herättäneet huomiota rohkeilla sanoituksillaan, esimerkkeinä "Sirpa" (2014) ja "Kahvimaito" (2015). Myös muun muassa Kaija Koon, Juha Tapion, Jari Sillanpään ja Yö-yhtyeen suosiot ovat jatkuneet. Radioissa ovat soineet tiuhaan muun muassa Kaija Koon "Vapaa" (2010), Juha Tapion "TSNEH (Tykkään susta niin että halkeen)" (2013) ja Jari Sillanpään "Sinä ansaitset kultaa" (2014). J. Karjalainen palasi suosionsa huipulle vuonna 2013 hitillään "Mennyt mies" ja jatkaa yhä uraansa.


title: Suomi 2010-luvulla

text: Levymyynti on vähentynyt 2010-luvulla, ja useat tavarataloketjut ovat lopettaneet äänilevyjen myymisen. Vuonna 2014 musiikin digitaalinen myynti ylitti fyysiset äänitteet Suomessa ensimmäistä kertaa. CD-levyjen vuotuinen myyntimäärä romahti vuosina 2002−2017 yhdeksästä miljoonasta vain noin miljoonan tietämille. Suosituimpia digitaalisia musiikkipalveluja ovat muun muassa Spotify, Deezer ja Tidal. Levy-yhtiöitä on muutettu musiikkiyhtiöiksi.


title: Suomi 2010-luvulla

text: Jo edellisellä vuosikymmenellä suosituiksi tulleiden Idols-tyyppisten televisio-ohjelmien suosio jatkui. Tosin näiden laulukilpailujen tuomien uusien esiintyjien menestys ei useinkaan yltänyt esikoisalbumia pidemmälle. 2010-luvun Idols-voittajia ovat muun muassa Martti Saarinen ja Diandra Flores. Uusi tulokas tällä vuosikymmenellä oli The Voice of Finland, jonka ensimmäinen tuotantokausi alkoi vuoden 2011 lopussa. The Voice of Finlandin ensimmäinen tuotantokausi toi julkisuuteen etenkin Saara Aallon ja Jesse Kaikurannan, tosin kauden voitti Mikko Sipola.


title: Suomi 2010-luvulla

text: Vuonna 1985 aloitettuja Seinäjoen tangomarkkinoita on järjestetty joka vuosi myös 2010-luvulla. Tangomarkkinat ovat tuoneet julkisuuteen esimerkiksi Marko Maunukselan ja Kyösti Mäkimattilan. Legendaarinen iskelmälaulukilpailuohjelma Syksyn sävel teki paluun vuonna 2011, mutta sitä esitettiin viimeksi syksyllä 2013. 2010-luvulla Syksyn sävelen voittaneita kappaleita ovat olleet Jari Sillanpään "En se olla saa" (2011), Jesse Kaikurannan "Järjetön rakkaus" (2012) ja Suvi Teräsniskan "Täydellinen elämä" (2013).


title: Suomi 2010-luvulla

text: Suomessa alettiin syksyllä 2012 näyttää Vain elämää -televisiosarjaa, joka perustuu hollantilaiseen formaattiin. Sarjassa artistit seurustelevat viikon ajan keskenään ja jokaisena päivänä yksi artisteista on päivän artistina. Muut artistit esittävät kunakin päivänä päivän artistin kappaleista omantyylisiä versioitaan. Sarja on saanut Kultainen Venla- ja Pro Iskelmä -palkintoja. Vain elämää -sarjan ensimmäisen tuotantokauden kokoelmalevy on myynyt lähes 180 000 kappaletta, mikä tekee siitä kaikkien aikojen kuudenneksi myydyimmän kotimaisen musiikkialbumin. Korkeille listasijoituksille yltäneitä Vain elämää -sarjan kappaleita ovat muun muassa Erinin "Mitä tänne jää" (2012), Elastisen "Naurava kulkuri" (2014), Antti Tuiskun "Sata salamaa" (2015) ja Mikael Gabrielin "Lumi teki enkelin eteiseen" (2016).


title: Suomi 2010-luvulla

text: Helsingin Musiikkitalo valmistui Töölönlahteen vuonna 2011. Suomen ensimmäisen musiikkimuseon, Finnish Music Hall of Famen, on tarkoitus valmistua Helsingin Pasilaan vuonna 2019.


title: Suomi 2010-luvulla

text: Kotimaisen elokuvan katsojaluvut jatkoivat nousuaan 2010-luvulla. Vuonna 2015 kotimaiset elokuvat saivat yhteensä ennätykselliset 2,6 miljoonaa katsojaa. Vuosikymmenen menestyneimpiä elokuvaohjaajia ovat olleet muun muassa edellisellä vuosikymmenellä esikoisohjauksensa tehneet Dome Karukoski ja Aku Louhimies sekä uudet ohjaajatulokkaat Taneli Mustonen ja Antti J. Jokinen.


title: Suomi 2010-luvulla

text: 2010-luku käynnistyi suomalaisen elokuvan kannalta varsin komeasti. Vuonna 2010 useat kotimaiset elokuvat ovat keränneet paljon katsojia, muun muassa Dome Karukosken ohjaama komedia "Napapiirin sankarit", Arto Halosen ohjaama tositapahtumiin perustuva draamaelokuva "Prinsessa" sekä Jalmari Helanderin ohjaama jouluaiheinen kauhuelokuva "Rare Exports".


title: Suomi 2010-luvulla

text: Historialliset elokuvat ovat olleet yhä suosittuja. Heti vuosikymmenen alussa ilmestynyt, Kari Väänäsen ohjaama ja Veikko Huovisen romaaniin perustuva "Havukka-ahon ajattelija" keräsi runsaasti katsojia. Niin ikään Antti J. Jokisen ohjaama, vuonna 2012 ensi-iltansa saanut Sofi Oksasen romaaniin perustuva "Puhdistus" menestyi hyvin. Aku Louhimiehen ohjaama, vuonna 2017 ensi-iltansa saanut "Tuntematon sotilas" on kerännyt yli miljoona katsojaa ja noussut Suomen kaikkien aikojen kolmanneksi katsotuimmaksi kotimaiseksi elokuvaksi.


title: Suomi 2010-luvulla

text: Vuonna 2013 ilmestyi Johanna Vuoksenmaan komedia "21 tapaa pilata avioliitto", joka on yli 400 000 katsojallaan kaikkien aikojen katsotuin kotimainen naisohjaajan elokuva. Komediat ovat olleet suosittuja läpi vuosikymmenen: vuonna 2014 menestyi erityisesti Dome Karukosken komedia "Mielensäpahoittaja" ja vuonna 2015 Taneli Mustosen komedia "Luokkakokous". Suosittuja ovat olleet myös lukuisat "Vares"-jännityselokuvat. Myös monet perhe-elokuvat nousivat vuosikymmenen katsotuimpien elokuvien joukkoon, kuten vuoden 2016 katsotuin kotimainen elokuva "Kanelia kainaloon, Tatu ja Patu!" sekä monet "Risto Räppääjä" -elokuvat.


title: Suomi 2010-luvulla

text: 2010-luvun käytetyimpiä näyttelijöitä ovat olleet muun muassa Eero Aho, Laura Birn, Samuli Edelmann, Peter Franzén, Aku Hirviniemi, Tommi Korpela, Krista Kosonen, Kalle Lamberg, Antti Litja, Jasper Pääkkönen, Armi Toivanen, Pamela Tola ja Jussi Vatanen.


title: Suomi 2010-luvulla

text: Päivitetty 7.7.2018.


title: Suomi 2010-luvulla

text: Parhaan elokuvan Jussi -palkinnon on 2010-luvulla saaneet seuraavat kotimaiset elokuvat:


title: Suomi 2010-luvulla

text: Suomen jääkiekkomaajoukkue voitti historiansa toisen jääkiekon maailmanmestaruuskullan toukokuussa 2011, kaataen loppuottelussa Ruotsin lukemin 6–1. Suomen alle 20-vuotiaiden jääkiekkomaajoukkue voitti vuosikymmenen aikana jääkiekon nuorten maailmanmestaruuskullan kolmesti: vuosina 2014, 2016 ja 2019. Vuosikymmenen merkittävimpiä suomalaisia jääkiekkoilijoita ovat olleet muun muassa Jarkko Immonen, Mikko Koivu, Sebastian Aho, Patrik Laine, Jesse Puljujärvi, maalivahti Pekka Rinne sekä Mikael Granlund, joka muistetaan esimerkiksi ilmaveivistä vuodelta 2011.


title: Suomi 2010-luvulla

text: Matti Heikkinen voitti vuonna 2011 hiihdon maailmanmestaruuskultamitalin 15 kilometrin perinteisen tyylin matkalla. Hiihdon maailmanmestaruuskilpailut järjestettiin kahdeksannen kerran Suomessa vuonna 2017, jolloin ne järjestettiin Lahdessa seitsemännen kerran. Suomi sijoittui kilpailussa viidenneksi saaden yhden kultamitalin, yhden hopeamitalin ja kolme pronssimitalia. Iivo Niskanen voitti kultamitalin niin ikään 15 kilometrin perinteisen tyylin matkalla. Sen sijaan vuoden 2013 ja 2015 hiihdon maailmanmestaruuskilpailuissa Suomi koki pettymyksen saaden molemmissa vain yhden pronssimitalin. Heikkisen ja Niskasen lisäksi 2010-luvun merkittävimpiin hiihtäjiin kuuluvat Sami Jauhojärvi, Krista Pärmäkoski sekä edellisellä vuosikymmenellä Suomen parhaisiin hiihtäjiin kuulunut Aino-Kaisa Saarinen. Kaisa Mäkäräinen voitti kultaa kymmenen kilometrin takaa-ajossa ampumahiihdon maailmanmestaruuskilpailuissa 2011.


title: Suomi 2010-luvulla

text: Suomalaisten olympiamenestys on heikentynyt 2010-luvulla. Vuoden 2016 kesäolympialaisissa Suomi voitti vain yhden pronssimitalin ja menestys oli siten huonompi kuin missään aiemmissa olympialaisissa. Talviolympialaisissa 2010 Suomi jäi yhdellä hopealla ja neljällä pronssilla mitalin voittaneista maista kolmanneksi viimeiselle sijalle, mutta paransi jonkin verran menestystään talviolympialaisissa 2014 voitettuaan yhden kullan, kolme hopeaa ja yhden pronssin. Talviolympialaisissa 2018 Suomi voitti yhden kullan, yhden hopean ja neljä pronssia. Olympiakullat on voittanut Iivo Niskanen ja Sami Jauhojärvi vuonna 2014 parisprintissä ja Iivo Niskanen vuonna 2018 50 kilometrin hiihdossa.


title: Suomi 2010-luvulla

text: Menestyneitä urheilijoita ovat myös koripalloilija Lauri Markkanen, painija Petra Olli, keihäänheittäjä Tero Pitkämäki sekä pyörätuolikelaaja ja -koripalloilija Leo-Pekka Tähti. Tähti on voittanut pyörätuolikelauksen paralympiakultaa kahdesti vuosikymmenen aikana ja MM-kultaa kolmesti.


title: Suomi 2010-luvulla

text: 2010-luvun suomalaisia Formula 1 -kuljettajia ovat olleet Kimi Räikkönen, Heikki Kovalainen ja Valtteri Bottas. Vuosikymmenen parhaat sijoitukset suomalaisilta ovat olleet Räikkösen kolmas sija kausilla 2012 ja 2018 sekä Bottaksen kolmas sija kaudella 2017.


title: Suomi 2010-luvulla

text: 2010-luvun alussa muun muassa superruoka ja erityisruokavaliot ovat olleet polttavia puheenaiheita ja laajalti mediassa käsiteltyjä asioita. Ruuanvalinnassa painopiste perinteisestä ravitsemuslähtöisestä ajattelusta oli laajalti siirtynyt tunteeseen ja elämänasenteeseen. Niin ikään kesä 2018 oli erittäin kuuma: kun toukokuu lasketaan mukaan, kesä 2018 oli koko Suomessa mittaushistorian lämpimin. Sen sijaan kesät 2012 ja 2017 ovat olleet tavanomaista viileämpiä.


title: Suomi 2010-luvulla

text: Suomessa on 2010-luvulla jouduttu suremaan seuraavien merkittävien henkilöiden poismenoa:


title: Evolution Studios

text: Evolution Studios on vuonna 1999 perustettu brittiläinen videopelien kehittämiseen keskittynyt yritys. Evolution Studiosin kehittämiin peleihin lukeutuvat muun muassa WRC ja MotorStorm -pelisarjat.


title: Evolution Studios

text: Yritys suljettiin 2016.


title: Amstrad PC1512

text: Amstrad PC1512 on Amstrad plc:n vuonna 1986 julkaisema IBM PC -yhteensopiva tietokone. Se julkistettiin 499 punnan hintaisena ja yhtenä ensimmäisistä edullisista PC-klooneista siitä tuli Euroopassa myyntimenestys, saavuttaen yli 25 prosentin markkinaosuuden. Konetta markkinoitiin enemmän koti- kuin toimistokäyttöön.


title: Amstrad PC1512

text: PC1512:n vakiovarusteluun kuului Intel 8086 -suoritin, 512 kilotavun keskusmuisti ja CGA-yhteensopiva näytönohjain, jolla saattoi lisäksi näyttää 16 väriä 640 × 200 kuvapisteen tarkkuudella. Kone toimitettiin valinnaisesti joko kahdella levykeasemalla tai yhdellä levykeasemalla ja 10 tai 20 megatavun kiintolevyasemalla. Käyttöjärjestelmä oli DOS 3.2 ja Digital Researchin DOS Plus, joka oli melko yhteensopiva MS-DOSin kanssa.


title: Amstrad PC1512

text: Koneen virransyöttö kulki näytön kautta, mikä teki näytön päivittämisestä vaikeaa. Hiiri oli Amstradin oma malli, joka ei ollut täysin yhteensopiva kaikkien DOS-ohjelmien kanssa.


title: Pyöräily kesäolympialaisissa 2016 – miesten maantieajo

text: Vuoden 2016 kesäolympialaisten pyöräilyn miesten maantieajo käytiin 6. elokuuta 2016 Rio de Janeirossa. Kilpailun voitti Belgian Greg Van Avermaet, toiseksi ajoi Tanskan Jakob Fuglsang ja kolmanneksi Puolan Rafał Majka.


text: Merkintä ”SA” tarkoittaa, että ajaja sai saman loppuajan kuin hänen edellään maaliin tullut ajaja.


title: Syklo-oktatetraeeni

text: Syklo-oktatetraeeni (CH) on rengasrakenteinen eli syklinen polyeeneihin kuuluva orgaaninen yhdiste. Yhdistettä voidaan käyttää orgaanisen kemian synteeseissä esimerkiksi organometalliyhdisteiden ligandina.


title: Syklo-oktatetraeeni

text: Huoneenlämpötilassa syklo-oktatetraeeni on kullankeltaista nestettä. Yhdiste ei liukene veteen, mutta liukenee moniin orgaanisiin liuottimiin. Yhdisteen konformaatio on niin kutsuttu ammekonformaatio, jossa neljä renkaan atomeista ovat korkeammalla kuin neljä muuta. Yhdisteessä vuorottelevat yksinkertaiset ja kaksinkertaiset sidokset, joiden sidospituudet ovat 146,2 pm ja 133,4 pm. Syklo-oktatetraeeni reagoi tavanomaisen polyeenin tavoin additioreaktioilla. Syklo-oktatetraeenille on tyypillistä isomeroitua bisyklo[4.2.0]okta-2,4,7-trieeniksi. Aine voidaan hapettaa suberiinihapoksi tai tereftaalidialdehydiksi ja se reagoi veden kanssa elohopea(II)sulfaatin läsnä ollessa muodostaen fenyyliasetaldehydiä ja voidaan myös isomeroida styreeniksi. Vedyttämällä siitä voidaan pelkistää 1,5-syklo-oktadieeniä tai syklo-okteenia. Syklo-oktatetraeeni muodostaa organometalliyhdisteitä useiden siirtymämetallien sekä lantanoidien ja aktinoidien kanssa; esimerkiksi uranoseenia ja muita sandwich-rakenteisia yhdisteitä. Koordinoituminen voi tapahtua usealla eri tavalla ja syklo-oktatetraeenin haptisuus voi olla 2, 4, 6 tai 8.


title: Syklo-oktatetraeeni

text: Syklo-oktatetraeenia valmistetaan tyypillisimmin etyynistä Walter Reppen kehittämällä syklotetramerisaatioreaktiolla. Katalyyttinä käytetään nikkeliyhdisteitä kuten nikkelisyanidia.


title: Syklo-oktatetraeeni

text: Yhdistettä muodostuu myös, kun barreleeni altistetaan säteilylle eli fotolysoidaan. Välivaiheena muodostuu kvadrisyklaanin kaltainen molekyyli.


title: Syklo-oktatetraeeni

text: Syklo-oktatetraeenia käytetään lähtöaineena orgaanisen kemian synteeseissä esimerkiksi suberiinihapon ja organometalliyhdisteiden valmistuksessa.


title: Viljam Kolehmainen

text: Viljam (August William) Kolehmainen (30. joulukuuta 1887 Kuopio – 26. kesäkuuta 1967 Boynton Beach, Florida) oli amerikansuomalainen ammattilaisena kilpaillut kestävyysjuoksija ja valmentaja. Hänen veljiään olivat suomalaiset kestävyysjuoksijat Hannes Kolehmainen ja Tatu Kolehmainen.


title: Viljam Kolehmainen

text: Viljam Kolehmainen osallistui Suomessa asuessaan aluksi hiihtokilpailuihin ja juoksukilpailuihin hän osallistui ensimmäisen kerran vuonna 1907. Hän muutti vuonna 1910 Yhdysvaltoihin ja tutustui siellä amerikkalaisiin valmennusmenetelmiin välittäen niistä tietoa Suomessa asuneille veljilleen. Hänen valmentajanaan toimi Irish American Athletic Clubin Lawson Robertson joka oli Yhdysvaltain olympiajoukkueen valmentajana vuonna 1912.


title: Viljam Kolehmainen

text: Kolehmainen voitti 1 500 metrin juoksun Suomen-mestaruuden 1908 ajalla 4.32,8. Hän kilpaili ammattilaisurheilijana Yhdysvalloissa ja Skotlannissa. Hän juoksi maratonin maailmanennätysajan 2.29.39,2 20. lokakuuta 1912 Vailsburgissa Newarkissa ja vuonna 1911 Suomessa vieraillessaan hän juoksi Kuopion Väinölänniemellä 10 000 metrin ennätysajan 31.19,0, joka rikkoi Hannes Kolehmaisen Suomen ennätyksen lähes minuutilla. Koska Viljam Kolehmainen oli ammattilaisurheilija kumpaakaan ennätystä ei hyväksytty virallisiksi ennätysajoiksi. Kolehmaisen epävirallinen maratonennätys säilyi rikkoutumatta 13 vuoden ajan. Kolehmainen lopetti ammattilaisuransa ensimmäisen maailmansodan aikana ja hän hankki sitten elantonsa kirvesmiehenä. Vuonna 1928 hän osallistui vielä 40-vuotiaana Amerikan halkijuoksuun mutta joutui keskeyttämään kilpailun neljäntenä päivänä.


title: Viljam Kolehmainen

text: Viljam Kolehmainen toimi myös valmentajana valmentaen sekä amerikkalaisia että amerikansuomalaisia urheilijoita. Hänen valmennettaviinsa kuuluivat muun muassa Ville Ritola ja Juho Tuomikoski.


title: Palau kesäolympialaisissa 2016

text: Palau osallistui kesäolympialaisiin 2016. Sitä edusti viisi urheilijaa neljässä lajissa. Joukkueen lipunkantajana avajaisissa toimi painija Florian Skilang Temengil.


title: World Rally Championship (pelisarja)

text: World Rally Championship on rallin maailmanmestaruussarjaan sijoittuva ajopelisarja. Sarjan peleillä on ollut useita kehittäjiä. Sarjan ensimmäinen osa julkaistiin vuonna 2001.


title: Joona Jääskeläinen

text: Joona Jääskeläinen (s. 5. syyskuuta 1996 Imatra) on suomalainen jääkiekkoilija, joka pelaa Mestis-joukkue Imatran Ketterässä lainalla SM-liigajoukkue Mikkelin Jukureista. Hän on pelipaikaltaan oikea laitahyökkääjä ja laukoo oikealta.


title: Joona Jääskeläinen

text: Jääskeläinen on Imatran Ketterän kasvatti. Hän siirtyi juniorina sittemmin Saimaan Palloon, jonka C-nuorten paras maalintekijä Jääskeläinen oli kaudella 2011–2012 sekä SM-sarjan runkosarjassa 25 osumallaan, pudotuspeleissä kolmella osumallaan että SM-karsinnoissa 11 osumallaan.


title: Joona Jääskeläinen

text: Toukokuussa 2013 Jääskeläinen teki SaiPan 2+2-vuotisen SM-liigasopimuksen. Hän ei tehnyt liigadebyyttiään vielä kahden ensimmäisen sopimuskautensa aikana. Kaudella 2014–2015 Jääskeläisen runkosarja A-nuorten SM-liigassa jäi loukkaantumisen vuoksi vain 18 ottelun mittaiseksi. Pudotuspeleissä hän oli SaiPan paras maalintekijä kuudella osumallaan ja jakoi joukkueen sisäisen tehotilaston voiton Arttu Pellin ja Henry Maarnelan kanssa lukemalla +4. Huhtikuussa 2015 SaiPa käytti Jääskeläisen sopimuksessa olleet optiovuodet ja teki kaksivuotisen jatkosopimuksen hänen kanssaan.


title: Joona Jääskeläinen

text: Jääskeläinen ei debytoinut SaiPan SM-liigajoukkueessa vielä myöskään kaudella 2015–2016. Lokakuussa 2015 seura lainasi hänet aluksi kolmen ottelun mittaisella sopimuksella Mestiksen nousijajoukkue Kokkolan Hermekseen. Marraskuussa Jääskeläinen palasi joukkueeseen loppukauden kattaneella sopimuksella. Kaikkiaan hänen tulokaskautensa Mestiksessä toi 40 runkosarjaottelussa tehot 6+11=17 ja seitsemässä playoff-ottelussa yhden maalin.


title: Joona Jääskeläinen

text: Kaudella 2016–2017 Jääskeläinen debytoi SaiPan liigajoukkueessa. Hän pelasi ensimmäisen miesten pääsarjaottelunsa Mestarien liigassa 21. elokuuta 2016 vieraissa saksalaista Eisbären Berliniä vastaan. Hänet merkittiin heti SaiPan ykkösketjuun Tero Koskirannan ja John McFarlandin oikeaan laitaan. Jääskeläinen avasi ottelussa myös maalitilinsä pääsarjatasolla ja hän keräsi joukkueen 2–4-voitossa myös kaksi syöttöpistettä. SM-liigadebyyttinsä Jääskeläinen teki runkosarjan avauskierroksella 16. syyskuuta 2016 vieraissa KooKoota vastaan. Hän jatkoi CHL-otteluiden tapaan SaiPan ykkösketjussa. Jääskeläinen sai liigadebyytissään jääaikaa 11.50 minuuttia. Hän teki liigauransa avausmaalin 1. lokakuuta 2016 vieraissa JYPiä vastaan. Jääskeläinen teki SaiPassa lopulta varsin pienessä roolissa 28 runkosarjaottelussa tehot 1+2=3 ja neljässä CHL-ottelussa tehot 1+2=3, kunnes siirtotakarajalla helmikuussa 2017 seura lainasi hänet loppukaudeksi kasvattajaseuraansa Imatran Ketterään, Suomi-sarjaan. Jääskeläinen oli Mestiksen karsinnoissa joukkueen paras syöttäjä kahdeksalla syöttöpisteellään. Hän voitti kauden päätteeksi Suomi-sarjan mestaruuden.


title: Joona Jääskeläinen

text: Jääskeläinen teki kaudeksi 2017–2018 Ketterän kanssa uuden, vuoden mittaisen sopimuksen. Joukkue jäi edellisen kevään Mestiksen karsinnoissa ilman sarjanousua, mutta Ketterä nostettiin sarjaan toukokuussa, kun Kajaanin Hokki jäi ilman Mestis-lisenssiä. Jääskeläinen voitti tehoilla 30+31=61 koko sarjan maalipörssin (Kai Nurminen -palkinto) ja hän jakoi pistepörssin voiton joukkuetoverinsa Jesse Juntheikin kanssa. Jääskeläinen voitti kuitenkin myös suuremman maalimäärän turvin pistepörssin voittajalle jaettavan Jouni Rinne -palkinnon. Hän voitti myös Mestiksen ylivoimamaalipörssin 12 osumallaan ja Jääskeläisellä oli sarjan paras piste per peli -keskiarvo (1.33). Hänet valittiin myös Mestiksen joulukuun 2017 kuukauden pelaajaksi. Jääskeläinen valittiin myös sarjan ensimmäiseen tähdistökentälliseen.


title: Joona Jääskeläinen

text: Kaudeksi 2018–2019 Jääskeläinen siirtyi 1+2-vuotisella sopimuksella Mikkelin Jukureiden SM-liigajoukkueeseen. Hän pelasi siellä alkukaudella neljä ottelua tehden yhden syöttöpisteen, mutta suurimman osan alkukaudestaan Jääskeläinen pelasi kuitenkin lainalla Ketterässä, jossa hän voitti Suomen Cupin. Joulukuussa Jukurit lainasi Jääskeläisen Ketterään loppukaudeksi.


title: Joona Jääskeläinen

text: Jääskeläinen pelasi alle 18-vuotiaiden Ivan Hlinkan muistoturnauksessa vuonna 2013. Hän edusti myös Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2013, jolloin Jääskeläinen voitti kultaa. Yhteensä Jääskeläinen on pelannut neljä nuorten ja 21 poikien maaottelua.


title: Joona Jääskeläinen

text: Jääskeläinen harrasti lapsena myös jalkapalloa ja jääpalloa omien sanojensa mukaan noin 14-vuotiaaksi asti.


title: Palestiina kesäolympialaisissa 2016

text: Palestiina osallistui kesäolympialaisiin 2016. Sitä edusti kuusi urheilijaa neljässä lajissa. Joukkueen lipunkantajana avajaisissa toimi kestävyysjuoksija Mayada Al-Sayad. Kuuden hengen joukkue oli Palestiinan olympiahistorian suurin.


title: Aivusjärvi

text: Aivusjärvi on Pirkanmaalla Ikaalisissa ja Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Aivusjärvi on osa Liesijoen aluetta.


title: Aivusjärvi

text: Järven pituus on 1,6 kilometriä, leveys 300 metriä ja sen pinta-ala on 40 hehtaaria. Se sijaitsee Ikaalisissa Aivusperällä Vuorijärven lounaispuolella. Siihen on kaivettu seitsemän metsä- tai suo-ojaa, joista kolme kulkevat pellon läpi. Eteläpäähän laskevat ojat tuovat tiheästi ojitettujen Isonevan ja sen itäpuolisen suon kuivatusvesiä. Järven oma laskuoja lähtee koillispään lahdenpohjukasta ja se laskee 300 metrin jälkeen Vuorijärven eteläpäähän. Järvessä on seitsemän saarta tai luotoa. Suurin saari on asuttu Isosaari, joka on 280 metriä pitkä ja 130 metriä leveä. Kolme muuta saarta ovat alle 70 metriä pitkät ja osittain kallioisia. Rantaviivan pituus on 5,1 kilometriä. Rannat laskeutuvat paikoin jyrkähkösti veteen ja ovat pääasiassa moreenimaata. Sekä etelä- että pohjoispäässä on peltomaata vesirajalle asti. Järven lähiympäristössä sijaitsee kolme maatilaa ja rantaan on rakennettu yli 20 vapaa-ajan asuntoa, joista kaksi sijaitsevat Isosaaressa. Niille johtaa tiet Vekaran ja Vahon yhdistävältä tieltä.


title: MotorStorm (pelisarja)

text: MotorStorm on Evolution Studiosin, Bigbig Studiosin ja Virtuosin kehittämä ajopelisarja. Sarjan ensimmäinen osa julkaistiin vuonna 2006.


title: Panama kesäolympialaisissa 2016

text: Panama osallistui kesäolympialaisiin 2016. Sitä edusti kymmenen urheilijaa seitsemässä lajissa. Joukkueen lipunkantajana avajaisissa toimi pikajuoksija Alonso Edward.


title: Mirela Demireva

text: Mirela Demireva (, s. 28. syyskuuta 1989 Sofia) on bulgarialainen korkeushypyn olympiamitalisti. 180 senttimetriä pitkä ja 58 kilogrammaa painava Demireva edustaa Atletik Sf - seuraa.


title: Mirela Demireva

text: Demireva saavutti olympiahopeaa vuoden 2016 kesäolympialaisista Rio de Janeirosta sivuten omaa ennätystään 197. MM-kilpailuihin Demireva on osallistunut kolmesti. Hän sijoitti seitsemänneksi Lontoossa 2017 ja yhdeksänneksi vuonna 2015 Pekingissä. Birminghamin sisäratojen MM-kilpailuissa 2018 hän oli kuudes. Vuoden 2016 EM-kilpailuista Amsterdamista ja 2018 Berliinistä Demireva saavutti hopeaa. Helsingin EM-kilpailuissa 2012 hän oli kahdeksas ja EM-hallikilpailuissa 2013 seitsemäs.


title: Mirela Demireva

text: Alle 20-vuotiaiden MM-kilpailuista Demirevalla on yksi hopea ja alle 20-vuotiaiden EM-kilpailuista yksi pronssi.


title: Mirela Demireva

text: Ulkoradoilla


title: Mirela Demireva

text: Sisäradoilla


title: MotorStorm: RC

text: MotorStorm: RC on Evolution Studiosin kehittämä ajopeli. Peli julkaistiin PlayStation 3 ja PlayStation Vitalle vuonna 2012.


title: Papua-Uusi-Guinea kesäolympialaisissa 2016

text: Papua-Uusi-Guinea osallistui kesäolympialaisiin 2016. Sitä edusti kahdeksan urheilijaa kuudessa lajissa. Joukkueen lipunkantajana avajaisissa toimi uimari Ryan Pini.


title: Naisten Ykköspesis-kausi 2016

text: Naisten Ykköspesis-kausi 2016 alkoi 14. toukokuuta 2016 ja kauden viimeinen ottelu pelattiin 21. elokuuta 2016.


title: Naisten Ykköspesis-kausi 2016

text: Runkosarja pelataan kaksinkertaisena eli jokainen joukkue pelaa kerran kotona ja kerran vieraissa ottelun jokaista vastaan, otteluita kertyy jokaiselle joukkueelle 18. Runkosarjan voittaja nousee suoraan Superpesikseen seuraavaksi vuodeksi. Runkosarjan sijoille kaksi ja kolme sijoittuneet pelaavat paras viidestä systeemillä noususta Superpesikseen.


title: Naisten Ykköspesis-kausi 2016

text: Kauden päätteeksi yksikään joukkue ei putoa sarjasta, koska sarjaa laajennetaan kahdella joukkueella seuraavaksi kaudeksi.


title: Aleksandr Lesun

text: Aleksandr Leonidovitš Lesun (, s. 1. heinäkuuta 1988 Barysau, Valko-Venäjän SNT) on valkovenäläis-venäläinen nykyaikaisen viisiottelun olympiavoittaja, maailmanmestari ja Euroopan-mestari. 185 senttimetriä pitkän ja 74 kilogrammaa painavan Lesunin valmentajana toimii Aleksei Haplanov.


title: Aleksandr Lesun

text: Lesun saavutti olympiakultaa yksilökilpailusta vuoden 2016 kesäolympialaisista Rio de Janeirosta uusilla olympiaennätyspisteillä 1479. Vuoden 2012 kesäolympialaisissa Lontoossa hän sijoittui neljänneksi. MM-kilpailuista Lesun on saavuttanut neljä kultaa, seitsemän hopeaa ja yhden pronssin. EM-kilpailuista hänellä on neljä kultaa, yksi hopea ja yksi pronssi.


title: Aleksandr Lesun

text: Lesun on syntynyt Valko-Venäjällä, mutta hän muutti vuonna 2009 Venäjälle ja sai maan kansalaisuuden ja edustusoikeuden.


title: Ankkurointivaikutus

text: Ankkurointivaikutus tai psykologinen ankkuri (engl. "Anchoring" tai "Focalism") on päätöksentekoon liittyvä kognitiivinen vinouma, joka johtaa siihen, että taloudellisten toimijat painottavat liikaa ensimmäistä heille tarjottavaa tietoa. "Ankkurin" ollessa paikallaan, myöhempien päätöksien tekeminen tarkoittaa liikkumista tämän mentaalisen "ankkurin" ympärillä. Esimerkiksi käytettyjen autojen kaupassa ensin tarjottu hinta asettaa usein normin seuraavien hintojen ehdotettaville tasoille.


title: Paraguay kesäolympialaisissa 2016

text: Paraguay osallistui kesäolympialaisiin 2016. Sitä edusti 11 urheilijaa seitsemässä lajissa. Joukkueen lipunkantajana avajaisissa toimi golfaaja Julieta Granada.


title: Palestiina kesäolympialaisissa 2012

text: Palestiina osallistui Lontoon olympialaisiin vuonna 2012 joukkueella, jota edusti viisi urheilijaa kolmesta eri lajista. Lipunkantajana avajaisissa toimi judoka Maher Abu Remeleh ja päättäjäisissä juoksija Woroud Sawalha. Mitaleita Palestiina ei saavuttanut.


title: Gayatri-mantra

text: Gayatri-mantra on vanhin ja voimakkain hindulaisuuden sanskritinkielisistä mantroista (mantran OM jälkeen). Gayatri-mantra koostuu Yajurvedasta peräisin olevasta alkusäkeestä "oṃ bhūr bhuvaḥ svaḥ" (devanagari: ॐ भूर्भुवस्वः) ja Rigvedan (gyatri-mittaisesta) säkeistöstä 3.62.10. Perinteen mukaan Gayatri-mantraa tulisi lausua usein ja antaumuksella niin kauan, että se vakiintuu mielen perustaksi. Jos henkilö onnistuu rakentamaan mielensä Gayatri-mantran päälle, on hänen elämänsä täynnä onnea ja iloa myös aivan tavallisen arjen sekä kyseiselle henkilölle määrätyn elämäntehtävän toteuttamisen keskellä.


title: Gayatri-mantra

text: Sana "Gayatri" tulee sanskritinkielen sanoista "Gayantam Triyate iti", joilla viitataan pyhän ihmisen pelastukseen sellaisista tilanteista, jotka voisivat johtaa hänen kuolevaisuuteensa. Toisin sanoen Gayatri-mantralla pyritään ikuiseen elämään sekä muistamaan Jumala ja luomistyö normaalin elämän aikana ja keskellä.


title: Gayatri-mantra

text: Mantran taustahahmo on jumalatar Gayatri, jota kutsutaan myös nimellä "Veda-Mata" eli "Veda-kirjojen äiti". Veda-kirjat ovat hindulaisia pyhiä kirjoja ja niihin kuuluvat "Rig", "Sama", "Yajur" sekä "Atharva".


title: Gayatri-mantra

text: Gayatri-mantra koostuu kolmesta kahdeksantavuisesta rivistä, joten yhteensä se noudattaa 24-tavuista runomittaa. Tämän vuoksi tällaista runomittaa (tripadi) sanotaan Gayatri-mitaksi.


title: Gayatri-mantra

text: Lausuntaohjeita on sivulla sanskrit.


title: Gayatri-mantra

text: Runollisempi käännös kolmesta viimeisestä säkeestä:


title: Franziska Weber

text: Franziska Weber (s. 24. toukokuuta 1989 Potsdam) on saksalainen meloja ja olympiavoittaja. Weber voitti olympiakultaa Lontoon olympialaisissa kajakkikaksikon 500 metrin kilpailuissa. Hän oli myös mukana Lontoossa kajakkinelikon Saksan joukkueessa, joka voitti hopeaa. Neljä vuotta myöhemmin Rio de Janeirossa Weber sijoittui kajakkikaksikon 500 metrin kilpailuissa toiseksi. Hän saavutti myös myös toisen olympiahopean Rio de Janeirossa kajakkinelikon 500 metrin kilpailussa.


title: Triathlon kesäolympialaisissa 2016 – naisten kilpailu

text: Naisten triathlon Rio de Janeiron olympialaisissa kilpailtiin 20. elokuuta. Lähtö tapahtui Forte de Copacabanalta. Kilpailuun osallistui 55 urheilijaa, joista 50 pääsi maaliin. Kilpailun voitti yhdysvaltalainen Gwen Jorgensen ennen sveitsiläistä Nicola Spirig Hugia ja brittiläistä Vicky Hollandia.


title: Ruanda kesäolympialaisissa 2016

text: Ruanda osallistui kesäolympialaisiin 2016. Sitä edusti seitsemän urheilijaa kolmessa lajissa. Joukkueen lipunkantajana avajaisissa toimi maantiepyöräilijä Adrien Niyonshuti.


title: Yhdystie 3200

text: Yhdystie 3200 on Padasjoen Auttoisten kylästä Pälkäneen Rautajärvelle johtava tie. Ennen vuoden 1996 tienumerouudistusta se tunnettiin seututienä 320.


title: Yhdystie 3200

text: Yhdystie 3200 alkaa Auttoisista kantatie 53:n risteyksestä, kulkee läpi Padasjoen Vesijaon kylän Vesijaonraittina, edelleen läpi Palsan ja Porasan kylien Pälkäneen Kyynäröön ja päättyy Rautajärvellä seututiehen 322.


title: Sofja Velikaja

text: Sofja Velikaja (, s. 8. kesäkuuta 1985 Alma-Ata, Kazahstanin SNT) on venäläinen säilämiekkailija ja olympiavoittaja. Velikaja oli mukana ensimmäisen kerran olympialaisissa Pekingissä, jossa hän sijoittui lopulta neljänneksi säilän yksilökilpailussa. Joukkuekilpailussa hän oli Venäjän joukkueessa, joka jäi viidenneksi. Neljä vuotta myöhemmin Lontoossa Velikaja sijoittui säilän yksilökilpailussa toiseksi häviten loppuottelussa Kim Ji-yeonille. Rio de Janeirossa hän voitti ensimmäisen olympiakultansa, kun Venäjän joukkue voitti säilän joukkuekilpailun. Henkilökohtaisessa kilpailussa hän oli toisena häviten loppuottelussa venäläiselle Jana Jegorjanille. Velikajalla on myös useita maailman- ja Euroopan-mestaruuksia sekä yksilö- että joukkuekilpailuista. Yksilökilpailuista hänellä on kaksi maailmanmestaruutta. Hän miekkailee oikealta puolelta.


title: Saint Kitts ja Nevis kesäolympialaisissa 2016

text: Saint Kitts ja Nevis osallistui kesäolympialaisiin 2016. Sitä edusti seitsemän urheilijaa, kaikki pikajuoksussa. Joukkueen lipunkantajana avajaisissa toimi Antoine Adams.


title: Teit meistä kauniin (elokuva)

text: Teit meistä kauniin on vuonna 2016 ensi-iltansa saanut Jussi-palkittu draamaelokuva, jonka on ohjannut Tuukka Temonen. Niisku Haapalan käsikirjoittama elokuva kertoo Apulanta-yhtyeen alkuajoista. Elokuvan pääosissa näyttelevät Tatu Sinisalo, Iiro Panula, Teppo Manner, Roope Salminen ja Mimosa Willamo.


title: Teit meistä kauniin (elokuva)

text: "Teit meistä kauniin" ensi-ilta oli 7. syyskuuta 2016. Elokuva julkaistiin DVD:lle 2. joulukuuta 2016.


title: Teit meistä kauniin (elokuva)

text: Tuukka Temonen soitti bassoa Apulanta-yhtyeessä vuoteen 2005 asti, jolloin hän erosi yhtyeestä ajauduttuaan taiteellisiin erimielisyyksiin laulaja-kitaristi Toni Wirtasen kanssa. Erottuaan yhtyeestä Temonen jätti musiikin ja siirtyi kokonaan elokuva- ja tv-alalle. (Jo Apulanta-aikoinaan hän oli ohjannut yhtyeelle musiikkivideoita.) Ajatus Apulanta-yhtyettä käsittelevästä elokuvasta syntyi, kun toimittaja Ari Väntänen koosti yhtyeen historiasta kirjaa, "Apulanta – Kaikki yhdestä pahasta" (2014), ja yhtyeen historiaa haastattelussa muistellessaan Temonen alkoi jäsennellä tarinaa elokuvamuotoon. Hän päätti keskittyä yhtyeen alkuaikoihin, joiden aikana yhtye ei vielä noudatellut tyypillisiä rock-kliseitä ja jotka olivat edelleen kaikille paitsi "tosifaneille" tuntemattomia.


title: Teit meistä kauniin (elokuva)

text: Elokuvan näyttelijöiden etsinnässä hyödynnettiin Googlen kuvahakua: ”Jos pitää etsiä Toni Wirtasen näköistä näyttelijää, niin ei sitä voi tehdä muuten kuin Googlen kuvahaulla. ... Sitten vain toivottiin, että kaveri osaa myös näytellä”, perusteli ohjaaja Tuukka Temonen.


title: Teit meistä kauniin (elokuva)

text: Elokuvalla oli tuotantonsa aikana rahoitusvaikeuksia ja Temonen perheineen joutui rahoittamaan sen itse. Temosen omistaman yrityksen varallisuus sijoitettiin kokonaan elokuvaan ja loppuosa kustannettiin lainarahalla. Panttina lainoille olivat muun muassa osa Temosen kodista Iitissä, Temosen äidin asunto ja Temosen omistaman yrityksen kiinteistö. Elokuva sai Elokuvasäätiön tukea, mutta Temosen mukaan 15 000 euron kehittämistuki saatiin vasta kun kuvausaikataulut, paikat ja näyttelijävalinnat oli jo tehty. Lopulta vuoden 2016 alussa elokuvalle myönnettiin 300 000 euroa Elokuvasäätiön tukea, joka Temosen mukaan poisti hänen henkilökohtaisen taloudellisen riskinsä. ”Mä sanoin säätiölle ja tv-kanaville, että teen elokuvan teistä riippumatta. Ja sitten kun se on valmis ja se on hyvä ja ihmiset tykkää siitä, teitä harmittaa, että ette lähteneet mukaan”, Temonen kertoi "Soundin" haastattelussa.


title: Olha H’arlan

text: Olha H’arlan eli kansainvälisesti Olga Kharlan (, s. 4. syyskuuta 1990, Mykolajiv) on ukrainalainen säilämiekkailija ja olympiavoittaja. H’arlanin ensimmäiset olympialaiset olivat Pekingin olympialaiset 2008, jossa hän saavutti joukkuekilpailun kultaa. Yksilökilpailussa hän jäi Pekingissä toiselle kierrokselle. Lontoossa 2012 H’arlan saavutti yksilökilpailussa pronssia. Rio de Janeirossa hän voitti Ukrainan joukkueen kanssa säilän olympiahopeaa. Yksilökilpailussa hän uusi Lontoon olympiapronssinsa. H’arlanilla on myös kolme henkilökohtaista maailmanmestaruutta (2013, 2014 ja 2017) sekä kaksi joukkuemaailmanmestaruutta (2009 ja 2013). Hän ottelee oikealta puolelta.


title: Saint Lucia kesäolympialaisissa 2016

text: Saint Lucia osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi korkeushyppääjä Levern Spencer. Hän oli korkeushyppyfinaalin kuudes, mikä on Saint Lucian kaikkien aikojen paras olympiakisasijoitus.


title: Saint Vincent ja Grenadiinit kesäolympialaisissa 2016

text: Saint Vincent ja Grenadiinit osallistui kesäolympialaisiin 2016. Sitä edusti neljä urheilijaa kahdessa lajissa. Joukkueen lipunkantajana avajaisissa toimi pikajuoksija Kineke Alexander.


title: São Tomé ja Príncipe kesäolympialaisissa 2016

text: São Tomé ja Príncipe osallistui kesäolympialaisiin 2016. Sitä edusti kolme urheilijaa kahdessa lajissa. Joukkueen lipunkantajana avajaisissa toimi ratameloja Buly Triste.


title: Saudi-Arabia kesäolympialaisissa 2016

text: Saudi-Arabia osallistui kesäolympialaisiin 2016. Sitä edusti 11 urheilijaa viidessä lajissa. Joukkueen lipunkantajana avajaisissa toimi judoka Sulaiman Hamad.


title: Saudi-Arabia kesäolympialaisissa 2016

text: Judoka Joud Fahmyn ympärille syntyi kohu, kun hänen väitettiin luovuttaneen alkukierroksen ottelunsa, jotta hän olisi välttynyt kilpailemasta israelilaista vastaan seuraavalla kierroksella. Saudi-Arabian delegaation mukaan Fahmy luovutti ottelun loukkaannuttuaan harjoitellessaan.


title: Tervalampi (Ylöjärvi)

text: Tervalampi on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Tervalampi on osa Liesijoen aluetta.


title: Tervalampi (Ylöjärvi)

text: Lammen pituus on 350 metriä, leveys 100 metriä ja sen pinta-ala on 1,9 hehtaaria. Se sijaitsee Vuorijärven eteläpuolella Tantereenmaassa kahden mäen välisellä suolla. Lampeen laskee etelästä tuleva luontainen oja, joka on Vääräjärven laskuoja. Lammen pohjoispäähän on kaivettu kaksi suo-ojaa, joita myöten vesi purkautuu Siltanevan kautta Vuorijärveen. Rantaviivan pituus on 750 metriä. Lammen kaakkoispuolella sijaitsee Tervalammen maatila, jonka peltoja sijaitsee lampeen laskevilla rinteillä. Lammen rannoilla ei ole vapaa-ajan asuntoja. Maatilan kautta kulkee Vekaran ja Vahon yhdistävä tie.


title: Seychellit kesäolympialaisissa 2016

text: Seychellit osallistui kesäolympialaisiin 2016. Sitä edusti kymmenen urheilijaa kuudessa lajissa. Joukkueen lipunkantajana avajaisissa toimi purjehtija Rodney Govinden.


title: Vääräjärvi (Ylöjärvi, Vekara)

text: Vääräjärvi on Pirkanmaalla Ylöjärvellä Vekarassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vääräjärvi on osa Liesijoen aluetta.


title: Vääräjärvi (Ylöjärvi, Vekara)

text: Järven pituus on 700 metriä, leveys 150 metriä ja sen pinta-ala on 5,2 hehtaaria. Se sijaitsee Vekaran kylän luoteispuolella Isonmäenvuoren ja Tervalammen välisellä alueella. Järven ympäristössä vuorottelevat suot ja kallioiset mäet, jotka pakottavat järvelle sen mutkikkaan ja kapean muodon. Järvellä on seitsemän ojaa. Järven eteläosaan laskee lännestä Pikkulammen 70 metriä pitkä laskuoja. Järven eteläpäähän laskee pienten Perälammin ja Lakkilammen vedet. Järven oma laskuoja lähtee aivan pohjoispäästä ja laskee 450 metrin jälkeen Tervalampeen. Rantaviivan pituus on 1,9 kilometriä. Järvi on autio, vaikka sen pohjoispään lähellä onkin Tervalammin maatilan peltoja.


title: Nikon Grilli

text: Niko Grilli on 4. kesäkuuta 2012 MTV3-kanavalla alkanut chat-ohjelma, jota juonsi Niko Saarinen.


title: Sierra Leone kesäolympialaisissa 2016

text: Sierra Leone osallistui kesäolympialaisiin 2016. Sitä edusti neljä urheilijaa kahdessa lajissa. Joukkueen lipunkantajana avajaisissa toimi purjehtija Bunturabie Jalloh.


title: Kamerakynän pedagogiikka

text: Kamerakynän pedagogiikka on yksinkertainen tapa käyttää videokuvaamista oppimisen välineenä eri oppiaineissa. Työskentely koostuu videokuvaustehtävistä, joiden tarkoitus on tuottaa ajattelua, toimintaa ja vuorovaikutusta, sekä katselutehtävistä, joissa kuvattuja videoita tarkastellaan yhdessä. Tehtävissä kamera on oppilaan havainnoinnin, ajattelun ja ilmaisun apuväline. Kamerana käytetään yleensä älypuhelimia ja muita mobiililaitteita.


title: Kamerakynän pedagogiikka

text: Kamerakynätyöskentelylle ominaisia piirteitä ovat oppilaan aktiivinen rooli ja oppimisen yhteistoiminnallisuus. Opettajat kertovat kuvaustehtävien edistävän mm. tarkkaavaisuutta, toiminnanohjausta ja vuorovaikutusta.


title: Kamerakynän pedagogiikka

text: Kamerakynän pedagogiikka on suomalainen innovaatio. Sitä ovat kehittäneet mm. Ismo Kiesiläinen, Tommi Nevala, Jukka Haveri ja Pasi Ylirisku. Pedagogiikan elokuvateoreettinen ajattelu nojaa mm. Jean-Luc Godardin, Robert Bressonin, Jean Epsteinin ja Dziga Vertovin elokuvateorioihin. Pedagogiikan nimi on peräisin ranskalaisen elokuvaohjaajan Alexandre Astrucin esseestä "Kamerakynä" vuodelta 1948. Esseessä Astruc vertaa elokuvantekijää kirjailijaan, joka kynän sijaan käyttää kameraa ajattelunsa ilmaisun välineenä.


title: Salomonsaaret kesäolympialaisissa 2016

text: Salomonsaaret osallistui kesäolympialaisiin 2016. Sitä edusti kolme urheilijaa kahdessa lajissa. Joukkueen lipunkantajana avajaisissa toimi painonnostaja Jenly Tegu Wini.


title: Somalia kesäolympialaisissa 2016

text: Somalia osallistui kesäolympialaisiin 2016. Sitä edusti kaksi urheilijaa, molemmat yleisurheilussa. Joukkueen lipunkantajana avajaisissa toimi kestävyysjuoksija Mohamed Daud Mohamed.


title: Jussi Puhakka

text: Jussi Puhakka (s. 29. lokakuuta 1976) on suomalainen näyttelijä. Hän valmistui Teatterikorkeakoulusta teatteritaiteen maisteriksi vuonna 1999. Puhakka on näytellyt muun muassa Kansallisteatterissa, Lahden kaupunginteatterissa, Helsingin kaupunginteatterissa sekä Joensuun kaupunginteatterissa. Lisäksi hän on esiintynyt muun muassa televisiosarjoissa "Salatut elämät", "Luojan kiitos!", "Ex-onnelliset", "Klikkaa mua" ja "Piru ja peijooni", sekä elokuvissa "21 tapaa pilata avioliitto", "Poika ja ilves" ja "Ganes".


title: Melonta kesäolympialaisissa 2016 – naisten 500 metrin kajakkikaksikko

text: Naisten 500 metrin kajakkikaksikko Rio de Janeiron olympialaisissa 2016 käytiin 15. – 16. elokuuta Lagoa Rodrigo de Freitaksessa. Kilpailun voittivat unkarilaiset Gabriella Szabó ja Danuta Kozák. Toiseksi sijoittuivat saksalaiset Franziska Weber ja Tina Dietze ja kolmanneksi puolalaiset Karolina Naja ja Beata Mikołajczyk.


title: Melonta kesäolympialaisissa 2016 – naisten 500 metrin kajakkiyksikkö

text: Naisten 500 metrin kajakkiyksikkö Rio de Janeiron olympialaisissa 2016 käytiin 17. – 18. elokuuta Lagoa Rodrigo de Freitaksessa. Kilpailun voitti unkarilainen Danuta Kozák. Toiseksi sijoittui tanskalainen Emma Jørgensen ja kolmanneksi uusiseelantilainen Lisa Carrington.


title: Melonta kesäolympialaisissa 2016 – naisten 200 metrin kajakkiyksikkö

text: Naisten 200 metrin kajakkiyksikkö Rio de Janeiron olympialaisissa 2016 käytiin 15. – 16. elokuuta Lagoa Rodrigo de Freitaksessa. Kilpailun voitti uusiseelantilainen Lisa Carrington. Toiseksi sijoittui puolalainen Marta Walczykiewicz ja kolmanneksi azerbaidžanilainen Inna Osypenko-Radomska.


title: Melonta kesäolympialaisissa 2016 – miesten 1 000 metrin kanadalaiskaksikko

text: Miesten 1 000 metrin kanadalaiskaksikko Rio de Janeiron olympialaisissa 2016 käytiin 19. – 20. elokuuta Lagoa Rodrigo de Freitaksessa. Kilpailun voittivat saksalaiset Sebastian Brendel ja Jan Vandrey. Toiseksi sijoittuivat brasilialaiset Erlon Silva ja Isaquias Queiroz ja kolmanneksi ukrainalaiset Dmytro Ianchuk ja Taras Mishchuk.


title: Melonta kesäolympialaisissa 2016 – miesten 1 000 metrin kanadalaisyksikkö

text: Miesten 1 000 metrin kanadalaisyksikkö Rio de Janeiron olympialaisissa 2016 käytiin 15. – 16. elokuuta Lagoa Rodrigo de Freitaksessa. Kilpailun voitti saksalainen Sebastian Brendel. Toiseksi sijoittui brasilialainen Isaquias Queiroz ja kolmanneksi venäläinen Ilia Shtokalov. Alun perin kolmanneksi sijoittui moldovalainen Serghei Tarnovschi, mutta hän kärysi dopingista.


title: Melonta kesäolympialaisissa 2016 – miesten 1 000 metrin kajakkikaksikko

text: Miesten 1 000 metrin kajakkikaksikko Rio de Janeiron olympialaisissa 2016 käytiin 17. – 18. elokuuta Lagoa Rodrigo de Freitaksessa. Kilpailun voittivat saksalaiset Max Rendschmidt ja Marcus Gross . Toiseksi sijoittuivat serbialaiset Marko Tomićević ja Milenko Zorić ja kolmanneksi australialaiset Ken Wallace ja Lachlan Tame.


title: Melonta kesäolympialaisissa 2016 – miesten 200 metrin kajakkikaksikko

text: Miesten 200 metrin kajakkikaksikko Rio de Janeiron olympialaisissa 2016 käytiin 17. – 18. elokuuta Lagoa Rodrigo de Freitaksessa. Kilpailun voittivat espanjalaiset Saúl Craviotto ja Cristian Toro. Toiseksi sijoittuivat brittiläiset Liam Heath ja Jon Schofield ja kolmanneksi liettualaiset Aurimas Lankas ja Edvinas Ramanauskas.


title: Melonta kesäolympialaisissa 2016 – miesten 200 metrin kajakkiyksikkö

text: Miesten 200 metrin kajakkiyksikkö Rio de Janeiron olympialaisissa 2016 käytiin 19. – 20. elokuuta Lagoa Rodrigo de Freitaksessa. Kilpailun voitti brittiläinen Liam Heath. Toiseksi sijoittui Ranskan Maxime Beaumont. Olympiapronssi jaettiin kahden urheilijan kesken: pronssia saivat espanjalainen Saúl Craviotto ja saksalainen Ronald Rauhe.


title: Melonta kesäolympialaisissa 2016 – miesten 200 metrin kanadalaisyksikkö

text: Miesten kanadalaisyksikkö 200 m Rio de Janeiron olympialaisissa 2016 käytiin 17. – 18. elokuuta Lagoa Rodrigo de Freitaksessa. Kilpailun voitti ukrainalainen Juri Tšeban. Toiseksi sijoittui azerbaidžanilainen Valentin Demyanenko ja kolmanneksi brasilialainen Isaquias Queiroz.


title: Melonta kesäolympialaisissa 2016 – miesten 1 000 metrin kajakkiyksikkö

text: Miesten 1 000 metrin kajakkiyksikkö Rio de Janeiron olympialaisissa 2016 käytiin 15. – 16. elokuuta Lagoa Rodrigo de Freitaksessa. Kilpailun voitti espanjalainen Marcus Walz. Toiseksi sijoittui tšekkiläinen Josef Dostál ja kolmanneksi venäläinen Roman Anoshkin.


title: Etelä-Sudan kesäolympialaisissa 2016

text: Etelä-Sudan osallistui kesäolympialaisiin 2016. Sitä edusti kolme urheilijaa, kaikki yleisurheilussa. Joukkueen lipunkantajana avajaisissa toimi kestävyysjuoksija Guor Marial. Kyseessä oli maan ensimmäinen osallistuminen olympialaisiin.


title: Loredana Dinu

text: Loredana Dinu (s. 2. huhtikuuta 1984 Craiova) on romanialainen kalpamiekkailija ja olympiavoittaja. Hän saavutti Rio de Janeiron olympialaisissa kalvan joukkuekultaa Romanian joukkueessa. Dinulla on myös kaksi joukkuemaailmanmestaruutta. Hän edustaa CS Dinamo Bukarestia.


title: Simona Gherman

text: Simona Gherman (12. huhtikuuta 1985, Bukarest) on romanialainen kalpamiekkailija ja olympiavoittaja. Hän saavutti Rio de Janeiron olympialaisissa kalvan joukkuekultaa Romanian joukkueessa. Ghermanilla on myös kaksi joukkuemaailmanmestaruutta. Hän edustaa CSA Steaua Bukarestia.


title: Simona Pop

text: Simona Pop (25. joulukuuta 1988, Satu Mare) on romanialainen kalpamiekkailija ja olympiavoittaja. Hän saavutti Rio de Janeiron olympialaisissa kalvan joukkuekultaa Romanian joukkueessa. Pop on voittanut joukkuekilpailuissa sekä maailmanmestaruus että Euroopan-mestaruusmitaleja. Hänellä on yksi henkilökohtainen Euroopan-mestaruuspronssi vuodelta 2015. Pop edustaa CSA Steaua Bukarestia.


title: Ana Maria Popescu

text: Ana Maria Popescu (ent. Brânză, s. 26. marraskuuta 1984) on romanialainen kalpamiekkailija ja olympiavoittaja. Hän saavutti Rio de Janeiron olympialaisissa kalvan joukkuekultaa Romanian joukkueessa. Pekingin olympialaisissa Popescu saavutti yksilökilpailussa olympiahopeaa. Hänellä on kaksi joukkuemaailmanmestaruutta sekä kaksi henkilökohtaista maailmanmestaruuspronssia. Popescu on voittanut useita Euroopan-meastaruuksia. Hän edustaa CSA Steaua Bukarestia.


title: Pyöräily kesäolympialaisissa 2016 – miesten keirin

text: Vuoden 2016 kesäolympialaisten pyöräilyn miesten keirin käytiin 18. elokuuta 2016 Rio de Janeiron olympiavelodromilla. Kilpailun voitti Yhdistyneen kuningaskunnan Jason Kenny, toiseksi ajoi Alankomaiden Matthijs Büchli ja kolmanneksi Malesian Azizulhasni Awang.


title: Jekaterina Djatšenko

text: Jekaterina Vladimirovna Djatšenko (, s. 31. elokuuta 1987 Pietari) on venäläinen säilämiekkailija ja olympiavoittaja. Djatšenko saavutti olympiakultaa säilän joukkuekilpailussa Rio de Janeiron olympialaisissa. Djatšenkolla on henkilökohtaisista kilpailuista yksi maailmanmestaruushopea ja yksi -pronssi. Joukkue maailmanmestaruuksia hän on voittanut kaksi. Hänellä on useita Euroopan-mestaruuksia.


title: Julija Gavrilova

text: Julija Gavrilova (, s. 20. heinäkuuta 1989 Novosibirsk) on venäläinen säilämiekkailija ja olympiavoittaja. Gavrilova saavutti olympiakultaa säilän joukkuekilpailussa Rio de Janeiron olympialaisissa. Gavrilovalla on useita joukkuemaailmanmestaruuksia. Hän on ollut MM-kilpailuissa yksilökilpailussa parhaimmillaan kolmas vuonna 2011. Hänellä on myös useita Euroopan-mestaruuksia.


title: Pyöräily kesäolympialaisissa 2016 – naisten keirin

text: Vuoden 2016 kesäolympialaisten pyöräilyn naisten keirin käytiin 13. elokuuta 2016 Rio de Janeiron olympiavelodromilla. Kilpailun voitti Alankomaiden Elis Ligtlee, toiseksi ajoi Yhdistyneen kuningaskunnan Becky James ja kolmanneksi Australian Anna Meares.


text: Hylätty, koska ajoi radan sinisellä alueella


text: Hylättiin, koska siirtyi pikakaistalle vastustajan ollessa jo siellä


title: Gwen Jorgensen

text: Gwen Jorgensen (s. 25. huhtikuuta 1986, Waukesha) on yhdysvaltalainen triathlonisti. Jorgensen voitti olympiakultaa Rio de Janeiron olympialaisissa. Jorgensenilla on myös kaksi maailmanmestaruutta vuosilta 2014 ja 2015.


title: Vicky Holland

text: Vicky Holland (s. 12. tammiikuuta 1986 Gloucester) on englantilainen triathlonisti ja olympiamitalisti. Holland saavutti olympiapronssia Rio de Janeiron olympialaisissa.


title: Pyöräily kesäolympialaisissa 2016 – miesten sprintti

text: Vuoden 2016 kesäolympialaisten pyöräilyn miesten eräajo käytiin 12.–14. elokuuta 2016 Rio de Janeiron olympiavelodromilla. Yhdistynyt kunigaskunta otti kaksoisvoiton: kilpailun voitti Jason Kenny ja toiseksi tuli Callum Skinner. Pronssille ajoi Venäjän Denis Dmitrijev


title: Sri Lanka kesäolympialaisissa 2016

text: Sri Lanka osallistui kesäolympialaisiin 2016. Sitä edusti yhdeksän urheilijaa neljässä lajissa. Joukkueen lipunkantajana avajaisissa toimi kestävyysjuoksija Anuradha Cooray.


title: Espanjan ympäriajo 2016

text: Espanjan ympäriajo 2016 oli järjestyksessään 71. Espanjan ympäriajo. Se alkoi 20. elokuuta Ourensesta ja päättyi Madridiin 11. syyskuuta 2016. Ympäriajo sisälsi 21 etappia, joiden yhteispituus oli 3 315,4 kilometriä.


title: Espanjan ympäriajo 2016

text: Nairo Quintana voitti kilpailun minuutin ja 23 sekunnin erolla Chris Froomeen, Esteban Chaves sijoittui kolmanneksi. Pistekilpailun voitti Fabio Felline, mäkikirikilpailun Omar Fraile, yhdistelmäkilpailun Nairo Quintana ja joukkuekilpailun BMC Racing Team.


title: WRC: FIA World Rally Championship

text: WRC: FIA World Rally Championship on Milestonen kehittämä ja Black Bean Gamesin julkaisema ajopeli. Peli julkaistiin Microsoft Windowsille, PlayStation 3:lle ja Xbox 360:lle vuonna 2010. Peli sisältää kuljettajat, radat ja tallit rallin MM-sarjan kaudelta 2010 ja kolmelta oheisluokalta: Production World Rally Championship, Super 2000 World Rally Championship ja Junior World Rally Championship.


title: WRC 2: FIA World Rally Championship

text: WRC 2: FIA World Rally Championship on Milestonen kehittämä ja Black Bean Gamesin julkaisema ajopeli. Peli julkaistiin Microsoft Windows, PlayStation 3 ja Xbox 360lle vuonna 2011.


title: Rocket

text: Rocket voi tarkoittaa:


title: WRC 3: FIA World Rally Championship

text: WRC 3: FIA World Rally Championship on Milestonen kehittämä ja Black Bean Gamesin julkaisema ajopeli. Peli julkaistiin Microsoft Windows, PlayStation 3, PlayStation Vita ja Xbox 360lle vuonna 2012. Peli on julkaistu myös OnLive-palvelussa.


title: WRC 4: FIA World Rally Championship

text: WRC 4: FIA World Rally Championship on Milestonen kehittämä ja Bigben Interactiven julkaisema ajopeli. Peli julkaistiin Microsoft Windows, PlayStation 3, PlayStation Vita ja Xbox 360lle vuonna 2013.


title: World Rally Championship (vuoden 2001 videopeli)

text: World Rally Championship on Evolution Studiosin kehittämä ja Sony Computer Entertainmentin julkaisema ajopeli. Peli on FIA:n lisensoima rallipeli. Peli julkaistiin PlayStation 2:lle vuonna ja se perustuu rallin MM-sarjan kauteen 2001.


title: WRC II Extreme

text: WRC II Extreme on Evolution Studiosin kehittämä ja Sony Computer Entertainmentin julkaisema ajopeli. Peli julkaistiin PlayStation 2:lle vuonna 2002 ja se perustuu rallin MM-sarjan kauteen 2002.


title: World Rally Championship (vuoden 2005 videopeli)

text: World Rally Championship on Traveller’s Talesin kehittämä ja Sony Computer Entertainmentin, Spiken ja Bandai Namco Gamesin julkaisema ajopeli. Peli julkaistiin PlayStation Portablelle vuonna .


title: WRC 4

text: WRC 4: The Official Game of the FIA World Rally Championship (lyhyesti WRC 4) on Evolution Studiosin kehittämä ja Sony Computer Entertainmentin julkaisema ajopeli. Peli julkaistiin PlayStation 2:lle vuonna 2004 ja se perustuu rallin MM-sarjan kauteen 2004.


title: Finnoontie

text: Finnoontie () on Espoossa sijaiteva tie, joka yhdistää Finnoon (Suomenojan) ja Espoon keskuksen. Nimeä Finnoontie käytetään Finnoon liikenneympyrästä Saarniraivion kohdalle Hösmärintien risteykseen, missä tie muuttuu Espoonväyläksi ja jatkuu sillä nimellä Kehä III:n liittymään asti. Finnoontie ja Espoonväylä muodostavat yhtenäisen tieyhteyden Länsiväylältä Kehä III:lle.


title: Finnoontie

text: Finnoontie halkoo lähinnä pientaloalueita. Latokasken ja Saarniraivion välillä tie halkoo peltoja, ja tien varrella on muun muassa Söderskogin tila. Tie on monin paikoin mutkainen ja mäkinen, erityisesti Latokasken ja Saarniraivion välillä.


title: Finnoontie

text: Varsinaisen Finnoontien pituus on 4,7 kilometriä, mutta jos mukaan luetaan myös Espoonväylä, tien pituus on 7,7 kilometriä.


title: Finnoontie

text: Finnoontie on koko matkaltaan kaksikaistainen. Se on vilkkaasti liikennöity ja ajoittain jopa ruuhkainen tie keskellä asutusta. Suunnitelmissa on rakentaa kokonaan uusi tie Hösmärintieltä Finnooseen asti. Uuden tien nimeksi kaavaillaan Espoonväylää, jolloin tien nimi tulee olemaan Espoonväylä Kehä III:ltä Finnooseen asti. Espoonväylän valmistuttua nykyinen Finnoontie jää paikallista maankäyttöä palvelevaksi kokoojakaduksi. Espoonväylän eteläisin osuus Finnoosta Puolarmetsäntielle on tarkoitus rakentaa nelikaistaiseksi. Puolarmetsäntien liittymään suunnitellaan liikenneympyrää, jossa on alikulut kevyelle liikenteelle.


title: F1 Grand Prix (vuoden 2005 videopeli)

text: F1 Grand Prix on Traveller’s Talesin kehittämä ja Sony Computer Entertainmentin julkaisema ajopeli. Peli julkaistiin PlayStation Portablelle vuonna 2005. Peli sisältää kaikki Formula 1 -kauden 2005 tallit, kuljettajat ja radat.


title: Gran Turismo Concept

text: Gran Turismo Concept on Polyphony Digitalin kehittämä ja Sony Computer Entertainmentin julkaisema ajopeli. Peli julkaistiin PlayStation 2lle vuonna 2002. Se kuuluu suosittuun Gran Turismo -pelisarjaan.


title: Gran Turismo Concept

text: Pelistä on julkaistu kolme versiota:


title: Gran Turismo Concept

text: "Concept"-versiot ovat yksinkertaistetumpia ja rajoitetumpia kuin varsinaiset julkaisut muun muassa ajomallinnuksen realismin ja sisällön määrän perusteella.


title: WRC 5: FIA World Rally Championship

text: WRC 5: FIA World Rally Championship on Kylotonn Gamesin kehittämä ja Bigben Interactiven julkaisema ajopeli. Peli julkaistiin Microsoft Windows, PlayStation 3, PlayStation 4, Xbox 360, Xbox Onelle ja Playstation Vitalle vuonna 2015.


title: Kylotonn

text: Kylotonn on vuonna 2002 perustettu ranskalainen videopelien kehittämiseen keskittynyt yritys.


title: Kari O. Sohlberg

text: Kari Olavi Sohlberg (s. 16. lokakuuta 1940 Helsinki) on suomalainen yritysjohtaja ja autourheiluvaikuttaja. Hän toimi suomalaisen autourheilun keskusliiton AKK-Motorsportin hallituksen puheenjohtajana vuosina 1982–2011, kansainvälisen autourheiluliiton FIA:n hallituksen jäsenenä vuosina 1993–2001 ja 2003–2005 ja FIA:n rallikomission puheenjohtajana 2000-luvun alussa. Sohlberg palkittiin elämänurapalkinnolla Suomen urheilugaalassa tammikuussa 2016. Rallikuljettajana hän voitti ensimmäisen Tunturirallin vuonna 1966.


title: Kari O. Sohlberg

text: Sohlberg on koulutukseltaan kauppatieteiden maisteri. Työuransa hän teki perheyritys G. W. Sohlbergissä, jonka toimitusjohtaja hän oli vuosina 1973–2001.


title: Jalkapallon seurajoukkueiden maailmanmestaruuskilpailut 2016

text: Vuoden 2016 seurajoukkueiden maailmanmestaruuskilpailut pelattiin Japanissa 8. – 18. joulukuuta 2016 välisenä aikana ja ne olivat järjestykseltään 13. Turnaukseen osallistui jokaisen kuuden maanosaliiton mestarijoukkue sekä isäntämaan kansallisen sarjan voittaja eli yhteensä seitsemän joukkuetta.


text: Hakuprosessi turnausten järjestämiselle, voittaja isännöi turnausta kaksi vuotta peräkkäin, kausille 2015–2016 ja 2017–2018 alkoi helmikuussa 2014. Turnauksen järjestämisestä kiinnostuneiden maiden hakuanomukset tuli olla jätettyinä 30. maaliskuuta 2014 mennessä ja täydellisen selvityksen dokumentteineen tuli olla toimitettuina viimeistään 25. elokuuta 2014. FIFAn johtokomitean oli tarkoitus valita isäntämaat Marokossa järjestetyssä kokouksessa joulukuussa 2014. Päätöksenteko siirtyi kuitenkin vuodelle 2015.


text: Seuraavat maat olivat kiinnostuneita turnauksen isännöimisestä:


text: Japani vahvistettiin isännöimään vuosien 2015 ja 2016 turnauksia 23. huhtikuuta 2015.


text: Kilpailussa käytettävät kaksi stadionia sijaisevat Osakassa ja Jokohamassa.


text: Lopullinen kuuden tuomarin sekä heidän avustavien tuomariensa lista julkaistiin 15. marraskuuta 2016. Tuomareita on mukana kaikista kuudesta maanosaliitosta.


text: Turnauksen aikana kokeillaan myös avustavien videotuomareiden käyttöä.


text: Jos ottelu päättyy tasatulokseen normaalin peliajan jälkeen:


title: TrackMania (pelisarja)

text: TrackMania on Nadeon kehittämä ajopelisarja. Sarjan ensimmäinen osa julkaistiin vuonna 2003.


title: Kuuban viisikko

text: Kuuban viisikolla viitataan viiteen Kuuban tiedustelupalvelun jäseneen, jotka vangittiin Yhdysvalloissa vakoilusta syytettynä.


title: Kuuban viisikko

text: Gerardo Hernández, Antonio Guerrero, Ramón Labanino, Fernando González ja Rene González lähetettiin Yhdysvaltoihin, Miamiin Fidel Castron hallituksen toimesta keräämään tietoja kuubalaisista maanpakolaisryhmistä. Castron hallinnon tiedustelu-upseerit (jotka muodostivat niin sanotun ”ampiaisverkoston”) pyrkivät soluttautumaan Miamissa sijaitseviin anticastrolaisiin ryhmiin tehtävänään kerätä tietoa ryhmistä ja välittää tieto Castron hallinnolle. Yhdysvaltain hallitusta lähellä olleet järjestöt seurasivat pitkään Castron hallinnon tiedustelu-upseerien liikkeitä. Tiedustelu-upseerit pidätettiin vuonna 1998 sen jälkeen, kun kuubalaiset hävittäjät olivat vuonna 1996 ampuneet alas kaksi pienlentokonetta, jotka kuljettivat neljää anticastrolaista Brothers to Rescue-järjestön jäsentä. Kuuban viisikkoa syytettiin muun muassa vakoilusta ja osallisuudesta vuoden 1996 pienkoneiden alasampumisiin. Heidät tuomittiin Miamissa vuonna 2001. Kolme heistä sai alun perin elinkautiset vankeusrangaistukset, kun loput kaksi saivat 15-19 –vuoden pituiset vankeustuomiot. Kuuban kommunistinen hallinto sanoi tiedustelu-upseerien ainoastaan seuranneen anticastrolaisten liikkeitä ja kiisti heidän vakoilleen Yhdysvaltoja.


title: Kuuban viisikko

text: Kuuban hallinto ei aluksi reagoinut viiden tiedustelu-upseerin pidätyksiin, mutta suhtautuminen muuttui kriittisemmäksi aikaa myöten. Kuuban hallinto totesi, että Hernández, Guerrero, Labanino, González & González olivat isänmaansa asialla ja ehkäisivät Kuubaa vastaan suunniteltuja terrori-iskuja ollen siten poliittisia vankeja. Hallinto pyrki myös osoittamaan George W. Bushin julistaman terrorisminvastaisen sodan kaksinaismoralistiseksi, kun terrorismia vastaan sotivassa maassa vangittiin tiedustelu-upseereita, jotka puolustivat omaa maataan terrorismilta.


title: Kuuban viisikko

text: Amnesty International ilmaisi huolensa Miamin oikeudenkäynnin puolueellisuudesta ja siitä, ettei esimerkiksi kahden tiedustelu-upseerien vaimoja päästetty tapaamaan miehiään vankilassa.


title: Kuuban viisikko

text: Gerardo Hernández, Ramón Labanino ja Antonio Guerrero vapautettiin joulukuussa 2014. Kuuban viisikosta kaksi, Rene ja Fernando González, oli vapautettu aiemmin, vuonna 2012. Kuuba vapautti vastineeksi vuonna 2009 pidätetyn Alan Grossin, jota syytettiin Kuuban kommunistisen hallinnon horjuttamisesta ja joka oli toimittanut saarelle ”kiellettyjä kommunikaatiovälineitä”. Kuubassa heitä oli vuosia juhlittu kansallisina sankareina. Kuuban hallinnon mukaan he olivat estäneet useita Kuubaan suunniteltuja terrori-iskuja miaminkuubalaisten tahoilta.


title: Anthony Lozano

text: Anthony Rubén Lozano Colón (s. 25. huhtikuuta 1993 Yoro, Honduras) on hondurasilainen jalkapalloilija. Pelipaikaltaan hän on hyökkääjä. Lozano edustaa Espanjan Segunda Divisiónissa pelaavaa Tenerifeä.


title: Jyryn komppania

text: Jyryn komppania eli Helsingin punakaartin II rykmentin IV pataljoonan I komppania oli vuoden 1918 Suomen sisällissodan punakaartien yksikkö, joka oli koottu urheiluseura Helsingin Jyryn jäsenistä. Sen riveissä taisteli useita aikakautensa huippu-urheilijoita, joista suurin osa oli painijoita tai voimistelijoita. Komppania osallistui taisteluihin Karjalan ja Hämeen rintamilla Antreassa, Lempäälässä sekä Lahden ympäristössä.


title: Jyryn komppania

text: Jyryn komppania oli ”valiojoukko”, johon otettiin vain parhaiksi katsottuja ”A-luokan" miehiä. Vastaavia koottiin myös muutamasta muusta työläisurheiluseurasta, kuten Kotkan Riennosta, mutta tapa ei ollut kovin yleinen. Muiden urheiluseurojen komppaniat eivät myöskään nousseet yhtä kuuluisiksi kuin Jyryn komppania, joka sai osoittamansa urheuden johdosta erikoisluvan ommella seuran merkin punaiseen käsivarsinauhaansa. Sisällissodan jälkeen SVUL erotti jäsenyydestään Jyryn sekä kaikki muut punaisten puolella sotaan osallistuneet seurat, mikä puolestaan johti Työväen Urheiluliiton perustamiseen.


title: Jyryn komppania

text: Jyryn jäsenet toimivat aluksi vuoden 1917 helmikuun vallankumouksen jälkeen perustetuissa miliisijoukoissa, joiden keskuspaikkana oli Helsingin työväentalo. Marraskuun yleislakon aikana perustettiin Jyryn oma järjestyskaarti, jonka johtoon valittiin voimistelija Kalle Säde. Hänen jälkeensä järjestyskaartin päällikkönä toimi vielä seuran sihteeri John Lindberg (s. 1887). Vastaavia työläisurheilijoiden kaarteja oli myös muissa kaupungeissa, kuten Turussa, Kotkassa ja Viipurissa. Niiden toiminta koostui erilaisista vartiointi- ja turvallisuustehtävistä. Jyryn kaartin harjoitukset käsittivät yleensä lähinnä pelkkää sauvavoimistelua.


title: Jyryn komppania

text: Tammikuun 1918 aikana tilanne Suomessa kiristyi ja järjestyskaartit alkoivat vähitellen aseistautumaan, kunnes niistä sisällissotan alettua 28. tammikuuta muodostettiin punakaarteja. Helsingin Jyryn oma komppania päätettiin perustaa pari päivää sodan syttymisen jälkeen. Jyryn urheilijat muodostivat Helsingin punakaartin II rykmentin IV pataljoonan I komppanian, johon liittyi välittömästi lähes sata seuran jäsentä. Heidän joukossaan oli painijoita, voimistelijoita, yleisurheilijoita ja hiihtäjiä sekä muutama ”penkkiurheilijaksi” kutsuttu jäsen. Lopulta komppaniaan liittyiden määrä nousi noin 120:n henkilöön. He olivat pääosin alle 25-vuotiaita nuoria miehiä ja vanhimmat Jyryn komppanian jäsenetkin olivat vain noin 40 vuoden ikäisiä. Ainoastaan kolmasosa miehistä oli Helsingissä syntyineitä, mikä vastasi kaupungin koko työväestön tilannetta. Komppanianpäälliköksi tuli jälleen Kalle Säde. Häntä kuitenkin pidettiin liian varovaisena ja tilalle vaihdettiin pian Hjalmar Marttinen, joka oli Säteen tapaan lahjakas voimistelija.


title: Jyryn komppania

text: Ensimmäisen parin viikon ajan komppanian ohjelmaan kuului erilaisia sulkeisharjoituksia, vartio- ja järjestyspalvelua sekä muun muassa väkijuomien takavaarikointia. Lisäksi komppanian jäsenet pitivät silmällä Helsingissä olleiden valkoisten kannattajien toimintaa. Lopulta komppaniaan liittyneet miehet alkoivat kyllästymään toimettomuuteen ja kävivät kansanvaltuuskunnan luona vaatimassa rintamalle pääsyä, jonka jälkeen osasto lähetettiin Mäntsälään ja Pornaisiin suorittamaan paikkakuntien puhdistusta alueelle jääneistä valkoisista.


title: Jyryn komppania

text: Seuraavaksi Jyryn komppania siirrettiin Karjalan rintamalle. Junalla matkustaneet miehet tapasivat Viipurin rautatieasemalla punaisten rintamapäällikön Heikki Kaljusen, joka toivoi saavansa komppanian mukaansa Raudun rintamalle, mutta Viipurin punakaartin esikunta päätti kuitenkin lähettää helsinkiläiset Antrean Kavantsaareen. Marttisen johdolla Kavantsaaressa tehtiin uhkarohkeita hyökkäyksiä ja komppanian tappiot muodostuivat suuriksi. Karjalaan lähteneistä 130 jyryläisesta 52 kaatui tai haavoittui taistelukunnottomaksi. Alex Halosen vuonn 1928 julkaisemassa teoksessa "Suomen luokkasota" Antreassa kaatuneiden jyryläisten määräksi ilmoitetaan viisi. Heidän joukossaan oli myös komppanianpäällikkö Marttinen, jonka korvaajaksi nimitettiin painin keskiraskaan sarjan Suomen mestari Adam Malm.


title: Jyryn komppania

text: Huhtikuun alussa 68 Jyryn komppanian miestä jatkoi Karjalasta Lempäälän–Vesilahden taisteluihin, jonne jyryläisten lisäksi keskitettiin myös muita punaisten parhaita yksikköjä, kuten Maarian naiskaarti ja Helsingin putkityömiesten komppania sekä joitakin muita Helsingin punakaartin komppanioita. Raskaita tappioita kärsineeseen komppaniaan liittyi Helsingistä myös lisävoimia John Lindgrenin johdolla. Jyryläiset joutuivat kuitenkin vetäytymään Lahden seudulle, jossa he ennen antautumistaan 1. toukokuuta taistelivat vielä Saksan Itämeren-divisioonan osastoja vastaan.


title: Jyryn komppania

text: Tunnettuin Jyryn komppaniassa taistellut urheilija oli Lempäälässa kaatunut painija Tatu Kolehmainen, joka osallistui vuoden 1912 Tukholman olympialaisiin.


title: Vääräjärvi

text: Vääräjärvi voi tarkoittaa seuraavia:


title: Brayan Beckeles

text: Brayan Antonio Beckeles (s. 28. marraskuuta 1985 La Ceiba, Honduras) on hondurasilainen jalkapalloilija. Pelipaikaltaan hän on oikea laitapuolustaja. Beckeles edustaa Meksikon Primera Divisiónissa pelaavaa Necaxaa.


title: Wakamiya (1913)

text: Wakamiya () oli keisarillisen Japanin laivaston vesilentokoneiden emälaiva sekä ensimmäinen japanilainen lentotukialus. Alus muutettiin rahtialuksesta, ja se otettiin palvelukseen elokuussa 1914. Aluksen lentokalustona oli neljä Japanissa valmistettua Maurice Farmanin suunnittelemaa vesilentokonetta, joiden voimanlähteenä oli Renaultin 70 hevosvoiman moottorit. Syyskuussa alukselta lähteneet lentokoneet tekivät ensimmäisen laivaston ilmahyökkäyksen.


title: Wakamiya (1913)

text: William R. Rea Shipping Companyn omistaman aluksen köli laskettiin 1900, ja se laskettiin vesille Port Glasgow'ssa Robert Duncan and Companyn telakalta 21. syyskuuta 1901. Se valmistui lokakuussa 1901 nimellä "MS Lethington".


title: Wakamiya (1913)

text: Alus vuokrattiin venäläisille. Venäjän-Japanin sodassa keisarillisen Japanin laivaston "torpedovene No. 72" valtasi 12. tammikuuta 1905 Cardiffista Vladivostokiin matkanneen aluksen lähellä Okinoshimaa. Japanin hallitus lunasti aluksen ja liitti sen laivastoon, joka nimesi sen "Takasakimaruksi". Alus sai virallisen nimensä "Wakamiyamaru" 1. syyskuuta.


title: Wakamiya (1913)

text: Alus vuokratiin 22. maaliskuuta 1907 NYK:lle, joka vastasi sen liikennöinnistä. Vuonna 1913 alus siirrettiin laivastolle, joka muutti sen vesilentokoneiden emälaivaksi. Muutostyöt saatiin päätökseen 17. elokuuta 1914, jolloin sen uppouma oli 7 720 tonnia ja miehistöä aluksella oli 234 henkeä. Alus oli suunniteltu kahdelle kannella kuljetettavalle ja kahdelle reservissä olevalle lentokoneelle. Lentokoneet laskettiin veteen lentoonlähtöä varten, ja laskeutumisen jälkeen ne nostettiin jälleen vedestä alukseen.


title: Wakamiya (1913)

text: Ensimmäisen maailmansodan alettua aluksesta tuli 5. syyskuuta 1914 maailman ensimmäisen alukselta tehdyn ilmahyökkäyksen lähtöpaikka, kun sen lentokoneet hyökkäsivät Kiinassa Tsingtaon edustalla olevalle Kiaochowinlahdelle. Seuraavana päivänä aluksen koneet hyökkäsivät Itävalta-Unkarin laivaston risteilijää "SMS Kaiserin Elisabethia" ja Saksan keisarikunnan laivaston tykkivenettä "SMS Jaguaria" vastaan Qiaozhounlahdella, mutta kumpaankaan alukseen ei saatu osumaa. Aluksen lentokoneet pommittivat maamaaleja Tsingtaossa sekä Qiaoxhounlahdella olleita aluksia syyskuusta alkaen aina 6. marraskuuta 1914 saakka piiritettäessä Tsingtaota.


title: Wakamiya (1913)

text: Alus osui miinaan 30. syyskuuta, ja se joutui viikoksi telakalle korjattavaksi. Korjausten aikana aluksen lentokoneet olivat maatukikohdassa Shazikoussa, mistä ne jatkoivat pommitus- ja tiedustelulentojaan. Lentokoneet tekivät piirityksen aikana kaikkiaan 49 lentoa, joiden aikana pudotettiin 190 pommia saksalaisten asemiin. Saksalaiset antautuivat 7. marraskuuta, minkä jälkeen alus kuljetti japanilaiset lentokoneet takaisin Japaniin.


title: Wakamiya (1913)

text: Alus luokiteltiin 1. kesäkuuta 1915 lentokoneiden emälaivaksi ja se liitettiin Yokosukan lentotukikohtaan. Alus muutettiin 1. huhtikuuta 1920 lentotukialukseksi valmistamalla etukannelle metrin lentoonlähtötasanne, jolloin se nimettiin uudelleen "Wakamiya-kaniksi" (). Alukselta teki luutnantti Torao Kuwabara ensimmäisen lentoonlähdön japanilaiselta alukselta Sopwith Pupilla kesäkuussa 1920. Alus oli vuodesta 1924 alkaen koealuksena. Se poistettiin alusluettelosta 1. huhtikuuta 1931 ja romutettiin seuraavana vuonna.


title: Esteban Alvarado

text: Esteban Alvarado Brown (s. 28. huhtikuuta 1989 Siquirres, Costa Rica) on costaricalainen jalkapalloilija. Pelipaikaltaan hän on maalivahti. Alvarado edustaa Turkin Superliigassa pelaavaa Trabzonsporia.


title: Bismark Acosta

text: Bismark Gilberto Acosta Evans (s. 19. joulukuuta 1986 Santa Cruz, Costa Rica) on costaricalainen jalkapalloilija. Pelipaikaltaan hän on keskuspuolustaja. Acosta edustaa Norjan Tippeligaenissa pelaavaa Brannia.


title: Silence (elokuva)

text: Silence on vuonna 2016 ensi-iltansa saanut yhdysvaltalainen historiallinen draamaelokuva, jonka on ohjannut Martin Scorsese. Se perustuu Shūsaku Endōn samannimiseen romaaniin vuodelta 1966. Elokuvan pääosissa näyttelevät Liam Neeson, Adam Driver ja Andrew Garfield.


title: Skagenröra

text: Skagenröra on salaattimainen ruotsalaisperäinen kastike, joka koostuu perinteisesti katkaravuista, majoneesista ja tillistä. Lisäksi on käytetty maun mukaan muita aineksia. Nykyään suosittuja aineksia ovat esimerkiksi ranskankerma, kermaviili, punasipuli ja sitruuna sekä salakan ja siian mäti. Ruotsin länsirannikolla käytetään usein myös jotakin särkilajia ja rapupuikkoja pieniksi paloiksi pilkottuina, jotta kastike saadaan ruokaisammaksi.


title: Skagenröra

text: Kastiketta tarjotaan tyypillisesti paahtoleipäviipaleen päällä, mutta monesti myös avokadon tai uuniperunan täytteenä.


title: Skagenröra

text: Nimitystä skagenröra käytetään usein myös toast Skagen -tyyppisen voileivän päällysteestä.


title: Hondurasin viittomakieli

text: Hondurasin viittomakieli (, LESHO) on kehittymässä oleva lähinnä kuurojen käyttämä viittomakieli, joka poikkeaa muista viittomakielistä. Sitä käytetään yli kymmenessä alkeiskoulussa. Kieltä ei ole onnistuttu standardisoimaan ja onkin todettu, että kielessä on erilaisia vivahteita eri osissa maata. Maan kuulovammaiset kokevat yleisesti muodostavansa etnolingvistisen kokonaisuuden ja pyrkivät yhtenäistämään viittomajärjestelmää. Kielen ISO 639 -tunnus on hds.


title: Nikkelihydroksidi

text: Nikkelihydroksidi (Ni(OH)) on nikkeli- ja hydroksidi-ionien muodostama epäorgaaninen ioniyhdiste. Yhdistettä voidaan käyttää nikkeliakkujen, esimerkiksi nikkeli-kadmiumakkujen ja nikkelimetallihydridiakkujen, valmistamiseen, keramiikan värjäämiseen, elektrolyyttisissä nikkelipinnoituksissa ja muiden nikkeliyhdisteiden valmistukseen.


title: Nikkelihydroksidi

text: Nikkelihydroksidi on huoneenlämpötilassa vihreää amorfista jauhetta. Yhdisteen alkeiskoppi on heksagonaalinen ja rakenne muistuttaa kadmiumjodidin kiderakennetta. Se on käytännöllisesti katsoen veteen liukenematonta, mutta liukenee happoliuoksiin Ni-ioneina ja ammoniakkiliuoksiin ammiinikomplekseina. Kuumennettaessa nikkelihydroksidia 230–250 °C:n lämpötilaan se hajoaa nikkelioksidiksi ja vedeksi. Nikkelioksidi voidaan hapettaa nikkeli(III)oksidihydroksidiksi (NiO(OH)).


title: Nikkelihydroksidi

text: Nikkelihydroksidia voidaan valmistaa saostamalla liukoisen nikkelisuolan esimerkiksi nikkelisulfaatin vesiliuoksesta emäksen esimerkiksi kaliumhydroksidin avulla. Muodostuva saostuma suodatetaan ja kuivataan. Toinen tapa on saostaa sitä sähkökemiallisesti nikkelinitraattiliuoksesta nikkelielektrodien avulla.


title: Nikkelihydroksidi

text: Tärkein nikkelihydroksidin käyttökohde on akkujen valmistus. Siitä valmistetaan akkujen katodeita tai siitä voidaan valmistaa nikkelioksidihydroksidia, joka on niin ikään akkujen valmistukseen käytetty materiaali. Yhdistettä voidaan käyttää myös pinnoitettaessa metalleja nikkelillä, keramiikan värjäykseen ja muiden nikkeliyhdisteiden esimerkiksi nikkelikloridin valmistukseen.


title: Deyver Vega

text: Deyver Antonio Vega Álvarez (s. 19. syyskuuta 1992 Quesada, Costa Rica) on costaricalainen jalkapalloilija. Pelipaikaltaan hän on keskikenttäpelaaja. Vega edustaa Norjan Tippeligaenissa pelaavaa Brannia.


title: Diego del Real

text: Diego Alan del Real Galindo (s. 6. maaliskuuta 1994) on meksikolainen yleisurheilija, joka kilpailee moukarinheitossa.


title: Diego del Real

text: Hän voitti Keski-Amerikan ja Karibianmeren kisoissa (CAC) hopeaa vuonna 2013 ja Pohjois-Amerikan, Keski-Amerikan ja Karibianmeren kisoissa (NACAC) pronssia vuonna 2015.


title: Diego del Real

text: Rion olympialaisissa 2016 hän oli neljäs tuloksella 76,05 metriä. Ennätyksensä 77,49 metriä hän heitti Querétarossa Meksikossa 23. huhtikuuta 2016. Tulos on myös Meksikon ennätys.


title: Diego del Real

text: Del Real on 185 senttimetriä pitkä ja painaa 100 kilogrammaa.


title: Choluteca (departementti)

text: Choluteca on Hondurasin kahdeksastatoista departementista eteläisin. Se sijaitsee Tyynen valtameren Fonsecanlahden rannalla ja rajoittuu idässä Nicaraguaan. Departementin pinta-ala on 4 211 km ja asukasluku noin 395 000 (2004). Alue jakautuu 16 kuntaan ja pääkaupungin nimi on myös Choluteca, joka on vielä samannimisen joen rannalla. Departementti on perustettu vuonna 1825 ja siitä on erotettu El Salvadoriin rajoittuva länsiosa Vallen departementiksi vuonna 1893.


title: Choluteca (departementti)

text: Paikannimen Cholutecan arvellaan tulevan siitä, että sinne on aikoinaan muuttanut cholotega eli choroteca-kansaa tolteekkien imperiumista. Espanjalaiset valloittajat saapuivat alueelle jo 1500-luvun alkupuolella ja liittivät sen Guatemalan provinssiin. Alueella on metsänsuojeluohjelma, ja mahdollisuuksia ekoturismille pidetään suotuisina. Panamericana-valtatie kulkee Cholutecan kautta.


title: Go-Inn

text: Oy Go-Inn Ab oli suomalainen ravintolaketju, joka omisti 1970-luvulla muun muassa Helsingin Esplanadin puiston Happy Daysin ja Makkaratalon Omenapuu-ravintolan. Go Inn -nimisiä ravintoloita oli ainakin Helsingin Aleksanterinkatu 13:ssa 1970-luvun alussa ja Lahden Aleksanterinkatu 10:ssä vuosikymmenen puolivälissä. Jossain vaiheessa Go-Inn omisti myös Kalliossa sijaitsevan ravintola Oivan. Vuonna 1982 Go-Inn-ketju käsitti kymmenen ravintolaa pääkaupunkiseudulla, Lahdessa ja Kouvolassa, ja sen palveluksessa oli keskimäärin 500 henkeä.


title: Go-Inn

text: Go Inn -ravintolat olivat Matkaravinnon Wimpyn ja Tukon Carrolsin kanssa Suomen ensimmäisiä hampurilaisravintoloita 1970-luvun puolivälissä. Myös pizzat kuuluivat niiden valikoimiin.


title: Go-Inn

text: Vuonna 1979 avattu Happy Days oli Primulan Old Bakersin ohella Helsingin ensimmäisiä isoja iltaravintoloita, jotka pyrkivät tarjoamaan vaihtoehdon tanssiravintoloille ja hotellien yökerhoille.


title: Go-Inn

text: Oy Go-Inn Ab oli Oy Karl Fazer Ab:n ja sveitsiläisen elintarvikejätti Nestlén puoliksi omistama. Vuonna 1982 Nestlé luopui osuudestaan, ja vuonna 1983 ainoaksi omistajaksi jäänyt Fazer myi Go-Innin liiketoiminnan silloiselle toimitusjohtajalle Eila Kuurmalle, jonka Center-Inn-perheyhtiöstä tuli sittemmin merkittävä tekijä Helsingin ravintolaelämässä.


title: Go-Inn

text: Go-Inn on yhä yksi Karl Fazerin monista aputoiminimistä.


title: Go-Inn

text: Tarinan mukaan Fazerin hallitus lähetti 1960-luvulla jäsenensä Magnus Linderin Sveitsin Nestlélle tutustumaan uusiin amerikkalaisiin johtamistaidon oppeihin, jotka olivat Marcus Wallenbergiltä saadun vinkin mukaan siellä aktiivisessa käytössä. Nestléllä ei kuitenkaan tiedetty tällaisesta mitään, mutta oltiinkin kiinnostuneita yhteistyöstä Fazerin kanssa. Näin perustettiin Helsinkiin Go Inn -ravintolaketju, joka toi kaupunkiin valkoisten liinojen ja jäykän tarjoilun sijaan väriä ja mutkattomuutta. Fazer ja Nestlé perustivat Sveitsiin yhteisyrityksen nimeltä Nordgrill S. A., jonka tytäryhtiöiksi perustettiin Go Inn -nimiset yhtiöt Suomeen, Ruotsiin ja Norjaan.


title: Imperator Nikolai I (1894)

text: Imperator Nikolai I () oli Venäjän keisarikunnan laivaston vuonna 1889 vesillelaskettu Imperator Aleksandr II -luokan taistelulaiva.